ИНТЕРВЈУИ 


Давид Д. ВУЧИНИЋ“ 


ИНТЕРВЈУ: ПРОФЕСОР СИМА АВРАМОВИЋ“» 


Професор Сима Аврамовић један је од највећих српских стручња- 
ка из области упоредне правне историје, реторике и државно-цркве- 
ног права. Рођен је 19. јула 1950. године у Београду, где је и завршио 
основну школу и класичну гимназију. Правни факултет Универзитета 
у Београду уписао је академске 1969/70. године, а дипломирао 1973. 
године, са просечном оценом 9.92. Сва своја академска звања је сте- 
као на истом факултету, а редовни професор постао је 1993. године. 
У периоду од 2012. до 2018. године, у два мандата, обављао је дужност 
декана Правног факултета Универзитета у Београду. 


У својој готово полувековној каријери на Правном факултету 
Универзитета у Београду, професор Аврамовић је предавао предмете 
Општа историја државе и права, Упоредна правна традиција, Римско 
право, Реторика, а на последипломским студијама Државно-црквено 
право, Методе и технике правноисторијских истраживања, итд. Ос- 
тавио је незаобилазан траг у бројним пољима свог научног деловања: 
правној историји старог века, посебно у области античког грчког 
права и судског беседништва, у области државно-црквеног права и 
регулисања односа државе и цркве, праву на верско образовање, ре- 
торици и рићИс греактр-у... 


“! Аутор је студент мастер студија на Правном факултету Универзитета у Београ- 


ду, благајник Клуба Еогут Котапут, адвокатски приправник Тијане Којовић 
у адвокатској канцеларији „БДК адвокати“ и сарадник у настави ван радног 
односа на Правном факултету Универзитета у Београду на предмету Кривично 
право, дама мистисеђаКкадуокан.сога. 


Видео снимак интервјуа може се видети на УоиТиђе каналу „Весника правне 
историје“ – Ирз://мууиу.уоитиће.сот/сћаппе/ ОСТог Тр Уилоа аРАУхЕт-ВЗи/ 

Професор Аврамовић говори и пише енглески, користи немач- 
ки, грчки, италијански и француски, а зна и старогрчки и латински 
језик. Аутор је преко стотину књига, монографија и научних члана- 
ка, а књига “Кћетопке Тесћпе – вештина беседништва и јавни наступ" 
понела је награду Универзитета у Београду за најбоље научно оства- 
рење наставника и сарадника за 2009. годину. 


Држао је велики број предавања по позиву на престижним 
светским универзитетима, а учествовао је са рефератима на мно- 
гим реномираним међународним и домаћим конгресима и развијао 
међународну сарадњу Правног факултета у Београду са многоброј- 
ним истакнутим стручњацима са најистакнутијих светских универ- 
зитета. Учествовао је у оснивању и деценијама је водио Клуб Еотут 
Котапут, као и Такмичење у беседништву студената Правног фа- 
култета. 

Овај интервју приредио је бивши студент професора Аврамо- 
вића, 30. маја 2020. године. 


Давид Вучинић: Поштовани професоре, првенствено, у име редак- 
ције међународног сшуденшског академско! часописа Весник прав- 
не историје, желео бих да Вам се захвалим што сше нам омотућили 
да приредимо овај иншервју. Морам Вам признати, задали сше нам 
слашке муке са Вашом биотрафијом, како у одабиру пишања тако и у 
припремању истих. Уколико немаше нишша прошив, ми бисмо почели 
са пишањима. 





Проф. др Сима Аврамовић: Само изволи. 


Д. В.: Да кренемо редом. Желео бих да Вас пишам, ошкуда и заштшо 
баш правна историја као поље Вашет иншересовања и научног усавр- 
шавањаг 


С. А.: Заиста си одмах на почетку погодио срж ствари. Правна исто- 
рија је донекле стицај околности. Постоји једна лепа изрека која каже 
да човек треба два пута да буде паметан – кад се жени и кад бира 
професију. На то Душко Радовић додаје: „Ако то промаши онда мора 
да буде паметан целог живота“. Ја сам се трудио да изаберем профе- 
сију паметно, а не само по афинитету. Тачније, мој пуни афинитет 
је била класична филологија. Латински, старогрчки... Завршио сам 
Класичну гимназију. Ја сам заиста искрено желео да студирам један 
такав факултет. Међутим, онда сам се суочио са реалношћу – шта 
радити када се заврши такав факултет“ Једина перспектива је бити 
преводилац или бити професор латинског, а ево старогрчког више 
и нема у средњим школама. Онда сам пронашао средњи пут, схва- 

тио сам да на Правном факултету постоји предмет Римско право, 
али и предмет Општа правна историја или Историја државе и права. 
И, реко; ја ћу ту негде да задовољим тај свој афинитет, а право ћу 
да заволим с временом. Тако је и било. Дакле, срећа се некако мени 
осмехнула када се у току студија, добрим делом захваљујући и Фо- 
руму Романуму у коме сада седимо, један број професора са правно 
историјске катедре окренуо ка мени, препознао тај неки класичарски 
дух, и мало по мало ме уводили у нешто што сам ја потајно желео. 
Није ни тада било баш много младих људи који добро знају латин- 
ски, а још мање оних који познају старогрчки. Из моје генерације, 
само нас двојица смо уписали Правни факултет. Да будем искрен, 
због другог мог колеге сам ја и уписао права. Он ми је помогао речи- 
ма: „Ма идемо на Правни заједно, биће нам лакше“. Тако да је то био 
моменат који је добрим делом определио моје везивање и за катедру 
и за теме и за прве наградне темате који су се и тада организовали. 
Тада је била фондација Алберта Вајса, покојног професора, председ- 
ника јеврејске задруге, представника Југославије на Нирнбершком 
процесу, чија сада библиотека краси ову просторију. Откупили смо 
је пре годину дана од наследника, и целокупна библиотека Алберта 
Вајса се сада налази овде. Ја сам био добитник те дипломе „Алберт 
Вајс“ у два наврата за неке радове. Један је био о Дубровнику и дуб- 
ровачком статуту, а други сам већ и заборавио. Тако да се практично 
кроз студије већ припремала та нека врста пута ка правној историји. 
Наравно, мене је пре свега заинтересовала правна историја Старог 
века, Римско право највише, а маштао сам и да будем и асистент на 
Римском праву. Међутим, ту је већ било попуњених места и онда су 
професори рекли: „Ево имаш Упоредну правну традицију“, сада се 
тако и зове, а рекли смо да се тада звала Општа историја државе и 
права, „па имаш у оквиру опште историје државе и права и Грчку, 
па се бави Грчком“. Тако је то било, и тако ме је онда пут и повео 
ка неким мојим првим истраживачким напорима на Крит, у антички 
полис Гортину. 


Д. В.: Пишаћемо Вас нешто и за Торшину, али пре шота, поменули 
сте Класичну тимназију у Беотраду. Да ли бисте могли да нам кажеше 
нешто више о њојг Како је настава била организована, како је функ- 
ционисала, па и ко је заправо ишао у ту тимназијуг 


С. А.: Класична гимназија је у ствари определила мој живот у потпу- 
ности. Како сам отишао у Класичну гимназију, ни сам не знам. На- 
име, тада се, а то је оно што људи не знају, "шта је Класична гимна- 
зија, у Класичну гимазију полазило у петом разреду основне школе. 
Дакле, она је трајала као оно некада пре рата, осам година. Ми смо 

формално били у некој школи „20. октобар“, то је тамо у некадашњој 
Космајској улици, а сада је то улица Маршала Бирјузова. Занимљи- 
во је за рећи да је то прва школа која је у то време имала базен. Већ 
ту на почетку ваља рећи неколико речи о томе шта је то Класична 
гимназија, јер људи данас не знају. Тадашња предратна гимназија је 
трајала осам година. Класична гимназија је у основи имала управо 
тај модел, тако да смо ми у Класичну гимназију, у којој се учи класич- 
ни грчки и латински, кретали као ђаци петог разреда. Ми смо били 
одељење „пето један“ (5–1) у школи која се тада звала „20. октобар“. 
Касније је школа мењала име. Данас је то школа „Краљ Петар 1", њено 
истурено одељење у улици Маршала Бирјузова. Други део је био у 
школи близу Његошеве, која је сада филолошка основна школа. За- 
тим су се у првом гимназије спајали ђаци из две школе како би фор- 
мирали један разред. Од петог до осмог разреда смо учили латински 
језик, његове основе, доста изрека, граматику, и ту су први почеци 
превођења, док смо старогрчки добили на полугођу седмог разреда. 
Након тога смо прешли у Велику школу, како смо је тада звали, а то 
је сада Трећа гимназија (у оно време Осма београдска гимназија) где 
је такође било по једно одељење класичара, оних који су уписали пре 
нас, и, нажалост, још само пар одељења у наредних четири-пет годи- 
на, то јест, оних који су уписивали школу после нас. Та се гимназија 
угасила. Мало вољом технократије, мало због једног одијума који је 
владао према Класичној гимназији, јер се то некако третирало као 
остатак грађанског, „буржоаског“, док, рецимо, Хрвати нису укину- 
ли Класичну гимназију. Хрвати и данас имају Класичну гимназију и 
најбољи кадрови из тих гимназија излазе. Многи су мислили да ће 
то бити људи који ће се бавити само антиком, међутим, из Класичне 
гимназије су изашли и најбољи лекари и најбољи хирурзи, најбољи 
природњаци, неколико академика, бројни професори Универзитета 
на различитим пољима. Класична гимназија је давала једно опште 
широко образовање, и – оно што за себе сматрам као најважније – 
један поглед на свет. Када се ви као дете, у петом разреду основне 
школе, са својих дванаест година, први пут сретнете са Хомером, са 
етичким дилемама које грчка митологија поставља, када рано по- 
чињете да читате латинску поезију, живот другачије перципирате. У 
себе уграђујете неке вредности које су касније ваше трајне вреднос- 
ти. Наравно, много тога се може развити и касније током студија, 
али великим делом важи она изрека „дете се формира док је сасвим 
младо“. Ту је Класична гимназија од пресудног значаја. На страну 
што је у Класичној гимназији, у том разреду,било мало ђака, са поче- 
тком у две школе, јер су многи отпадали. Ипак је то било мало теже. 
Неки су и одустајали, да би на крају изашли као разред који је био је- 

дан од последњих комплетних разреда са двадесет троје ученика. Ту 
је било различитих ученика из различитих социјалних средина. Ту су 
била и деца радника, занатлија, а ту су била и деца академика. У мом 
разреду је била ћерка Светозара Радојчића, академика, сина Нико- 
ле Радојчића, једног од наших највећих историчара који је написао 
чувено дело о Душановом законику. Ту је био и син Воје Ђурића, ве- 
ликог историчара уметности и академика. Са нама у разреду је био 
и Саша Фотез, син чувеног режисера Марка Фотеза, који је поста- 
вио тада Дубровачке летње игре, и глумице Марије Црнобори. Ту су 
били људи различитих профила. Ћерка Младена Јагуште, диригента, 
који је до пре неколико година држао концерте у својим деведесетим. 
Ми смо у тим кућама и одрастали. Ми смо одлазили код академика 
Радојчића, али га нисмо доживљавали као академика, него као чика 
Тозу који нама спрема сендвиче. То је био тај фантастични социјални 
амбијент у којем су одрастала деца која потичу из различитих среди- 
на, али кроз једно фантастично пријатељство које се у тим годинама 
склапало, које је трајало, и које, Богу хвала, траје и данас. Заиста се 
амалгамирало нешто што је свима било заједничко. Један потпуно 
другачији начин живота, поглед на свет, једно оплемењивање духа. 
То је оно што је нама Класична гимназија донела, и, наравно, веома 
велика знања, другачија знања, пре свега из класичне књижевности, 
из античке историје, из античке филозофије, а онда, на крају крајева, 
и саме филологије. 


Д. В.: Рекли сше да је још онда Класична Тимназија пала под тше- 
хнокрашијом. Ево и данас смо сведоци нове шехнолошке револуције. 
Да ли Ви видише данас потребу за увођењем Класичне Тимназије у 
наш образовни сишемг 


С. А: То је и моја и велика жеља претходних генерација класичара. 
Тим генерацијама су припадала и нека велика имена данашњице: 
Дарко Танасковић, Владета Јанковић. Постојале су иницијативе да се 
обнови Класична гимназија. Онда је било дошло време да смо били 
на корак до увођења, у време када је директорка Рибникара била Ве- 
сна Фила, која је била тада помоћник Министра, па смо покушали. 
Били су направљени и наставни планови и програми уз помоћ на- 
ших колега из разреда и из претходних генерација који су позавр- 
шавали класичну филологију, а многи су то завршили. Међутим, то 
није кренуло јер родитељи нису препознали потребу да њихова деца 
од петог разреда уче латински и касније старогрчки. Тачније рече- 
но, модерним речником, ми нисмо имали добар маркетинг. Мислим 
само да је то. Од те идеје нисам одустао. Можда ћемо покушати да 
обновимо ту иницијативу и много бих се радовао када Србија не би 


442 


Давид Д. Вучинић (стр. 438–483) 





остала без Класичне гимназије, а да Хрватска и даље гаји Класичну 
гимназију и класичаре. 


Д. В.: Врашио бих се на правну историју и повезао бих правну исто- 
рију са позишивним правом, и шу бих Вас пишао какав је допринос 
правне историје позишивном праву и да ли се позитивно право може 
разумети без адеквашнотг правно-историјскот образовања“ 


С. А.: Право питање за некога ко је управо цео живот посветио уве- 
равању својих колега да је правна историја неопходна. Још као сту- 
дент делегат у наставном већу на Правном факултету присуствовао 
сам сценама када су наши истакнути и угледни професори покуша- 
вали да укину Римско право и Правну историју: „То није за модер- 
но доба. Правна историја је ствар прошлости“. Многи тако гледају, 
а заборављају једну Цицеронову реченицу: „Шчопа тафтзта упае 
ез!“. Али, није историја само учитељица живота, она је нарочито учи- 
тељица права. Зашто је правна историја важна за правникег Зато 
што се целокупно данашње право, а посебно право Европе заснива 
на Римском праву, и колико год ми данас били технолошки развије- 
ни, и колико год имали најразличитије гране права, оне све и даље 
траже своје корене у Римском праву. Па је то Римско право имало 
своју историју и кроз Средњи век. Глосатори, постглосатори, раз- 
личите школе, велике кодификације које су се доносиле, Француски 
грађански законик, Аустријски грађански законик, Швајцарски, Не- 
мачки... Сви они баштине Римско право, а затим мало модифико- 
вано кроз пандектистику. Све је то правна историја на којој почи- 
ва дашњи модерни правни систем Европе. Неко ће рећи да то нема 
много везе са англо-саксонским правом, са америчким правом. Има, 
и те како. И англо-амерички соттоп Јау/ систем навелико користи 
огроман број појмова из Римског права и из правне историје. Дакле, 
познавати правну историју, пре свега познавати Римско право, то је 
један део објашњења зашто је потребна правна историја, а други део 
објашњења је да не можете разумевати данашње правне институте 
ако не знате како су они изгледали у претходном закону. Претход- 
но законодавтсво не умире, претходно законодавство се само мо- 
делира. Редак је закон који се одсече у потпуности из прошлости и 
креира некакве нове идеје или нове правне категорије. Скоро свака 
модерна правна категорија утемељена је у неком појму који је ства- 
ран у претходним вековима. Зато је значајна правна историја, јер ко 
хоће да разуме позитивно право, он зна правну историју. И добри 
номотехничари, писци закона, добри законодавци, а поготову добри 
професори правних факултета широм света, сви имају изванредно 
добро познавање Римског права и правне историје. Дакле, није само 

Римско право правна историја. Ниједан правни пропис не настаје ех 
птћпо, одједном и сада. Сваки се односи на претходни правни про- 
пис, и ако неко жели да буде добар законодавац, а поготово ако жели 
да буде добар професор правног факултета, а тако је то свуда у све- 
ту, они сви добро познају правну историју, а не само норме Римског 
права. Ви ако хоћете да видите зашто једна норма сада изгледа тако, 
ви морате мало да се вратите у претходни закон који је регулисао ту 
исту област и онда ћемо разумети зашто се нешто променило. Дакле, 
разумети историју и живот правне норме, то је, у ствари, разумети 
право. Разумевати право као позитивно право, то је пут у пропаст, 
јер позитивно право живи кратко време. Па, колико брзо мењамо 
законе – Југославија и Србија су били шампиони само у промена- 
ма устава. За неких четрдесетак година променили смо шест, седам 
устава или уставних аката. Када се мења устав, мења се све, цела 
конструкција. Ако ви немате једно утемељење у правно-историјским 
концептима и појмовима, онда стварате правне системе који су кли- 
мави и који су технократски. Познавање правне историје је борба за 
дух права, за спасавање суштине права. 





Д. В.: Доказ шог коншинуишеша чак можемо наћи и у комунистичком 
законодавсшву, након Закона о неважности правних прописа доне- 
тих пре 6. априла 1941. тодине и за време непријашељске окупације. 
Ма колико их укидао, он се опеш ослањао на прешходна законска ре- 
шења. 


С. А:: Сјајан пример. Управо тако. Дошао је комунистички период, 
прекидамо са свим оним што је било раније. Али је опет то законо- 
давство рекло: „Остају на снази принципи Српског грађанског за- 
коника“. Не може се непосредно примењивати, јер није згодно да се 
један комунистички режим сада позива на члан 153 Српског грађан- 
ског законика Кнежевине Србије, али су принципи Српског грађан- 
ског законика преживели до данас, и живе и данас. 


Д. В.: Сада бисмо прешли мало [на причу] о Вама, о Вашој личности, 
Вашем научном усавршавању. И у шом погледу бих желео да Вас неш- 
то питам о Вашим научним звањима. Сва своја научна звања Ви сте 
стекли на Правном факулшетшу Универзитета у Беотраду. Да ли нам 
можеше рећи нешто о том развојном пушуг 


С. А.: Развојни пут Боре Шнајдера се одвијао пре свега опет у вези са 
Класичном гимназијом. Дакле, о чему ћу прво писати него о нечему 
што је везано за класичну Грчку. Тако сам врло брзо дошао до насло- 
ва своје магистарске тезе. То је заиста нешто што заслужује речени- 
цу-две више од докторске, што би било можда и изненађујуће. Моја 

магистарска теза је везана за најстарији сачувани законик у Европи, 
из петог века п.н.е. који се налази на Криту у месту Гортини и зове 
се Гортински законик. Ја сам ту тему практично одабрао сам. Имао 
сам ту срећу да ми је ментор, професор Љубица Кандић, дозволила 
ту слободу да ја одаберем, а она да прихвати. Имао срећу да су миу 
комисији били професори Обрад Станојевић и Драгомир Стојчевић. 
Дакле, једна заиста сјајна комисија наших правних историчара, која 
обавезује. Али, право рећи, у то време су се тезе и писале другачије. 
Магистарска теза није била ни налик данашњој мастер тези. Маги- 
старска теза се тада спремала дуго. Ја сам одлазио и на лице места. 
Ево и неколико реченица да бисте боље схватили како се мења време 
у којем живимо и у коме се истражује. 


Знате, ја сам се сада вратио својој магистарској тези. Радим неки 
теућуа] магистарске тезе, да видим како данас изгледа наука о Гортин- 
ском законику, и онда схватим да сам ја живео у праисторији 1977. 
године. Ја сам своју магистарску тезу прво писао у рукопису. Онда 
се она морала откуцати на писаћој машини у два до три примерка 
уз индиго папир, да би је видели ментор и чланови комисије. Након 
што је то готово, ви онда морате да одштампате тезу. Да ли ико више 
зна од младих људи, то сам сада установио, шта је гештетнер и како 
се тада умножавала магистарска теза“ 


Д. В.: Факулшеш сше уписали 1969. тодине, а дипломирали 1973. тоди- 
не. Након завршешка студија сте се на истом факулшету и запосли- 
ли. Како бисте данас описали ову, сада пола века дугу везу са Правним 
факултшетшом Универзитета у Беотраду, и шта сам факултет за Вас 
представља. 


С. А.: Факултет је друга кућа, како сам ја стално говорио, и то заис- 
та јесте тако. Факултет је тада био у једном посебном стању после 
чувених демонстрација 1968. године. Ми смо као гимназијалци из 
гимназије у Његошевој за време студентских демонстрација знали 
да дотурамо јогурт студентима у штрајку, хлеб на споредна врата из 
Ташмајдана где сада улазе аутомобили, а у то време полиција није 
покривала та врата. Тада смо се осећали важни што већ као матуран- 
ти можемо да будемо полустуденти, и можда је то један од разлога 
мог везивања за Правни факултет. Када смо 1969. године дошли на 
Правни факултет затекли смо заиста звезде Правног факултета. Ту 
сам упознао Милана Бартоша, Михаила Константиновића, Радомира 
Лукића. То су била велика имена тога времена. Људи који су предста- 
вљали громаде и на нашој катедри, а већ смо поменули и нека име- 
на. Правни факултет је био Јова Ђорђевић који је тада писао Устав 
ондашње Југославије, како су га некада звали – Титов уставописац. 

Ту су се кретали и људи који су представљали озбиљне величине и у 
ондашњој политици, али и велика имена у правној науци. Заиста смо 
знали то и да ценимо. Имали смо професоре који су мало одударали 
од тог политичког изгледа. Имали смо професора попут професора 
Познића који је увек долазио са шеширом, и приликом проласка по- 
ред било ког студента благим наклоном скидао шешир и поздрављао 
се са студентима. Мало личи на шешир професора Вујића, али то смо 
ми могли још 1969. године да видимо у ходницима овога факулте- 
та. Факултет је заиста био право место. Препознали смо скоро сви 
значај ове институције као образовне институције, али и њен значај 
за једну социјализацију. Тај студентски живот је деловао мало друга- 
чије, људи су били много ближи, а од прве године смо били повезани 
и кроз афинитет према Римском праву. Захваљујући професорима, 
тада већ почињу неки корени стварања студентско-професорских 
институција, које функционишу до данас, као што је Форум Рома- 
нум, а о чему ћемо сигурно још и говорити. Правни факултет нас је 
примио оберучке. Међу тим бројним студентима ми смо умели да 
формирамо нека ужа језгра за дружење, и заиста је то место било 
као друга кућа. Ми смо долазили на предавња која су нам била пра- 
во задовољство. Нисмо могли да појмимо да одемо са часа. Уживали 
смо да будемо на већини предавња. Велики број предавања су била 
изузетна и ми смо их марљиво и пажљиво слушали. Било је профе- 
сора који су били скоро козери, па сте уживали као на позоришним 
представама. Сви се сећају Жике Бујуклића и његових предавања. То 
је оно што је Правни факултет давао студентима, давао је своју душу, 
а онда су многи студенти знали то да узврате. 


Д. В.: Осврнимо се мало на историју Правно факултета. Колико да- 
леко она сеже и да ли се ми сада налазимо у шрећем веку постојања 
Правног факултета Универзитета у Беотрадуг 


С. А.: Тако је. Ми смо дуго потцењивали дубље корене Правног фа- 
култета који сежу до 1808. године и прихватали смо дуго времена је- 
дан други датум – 1841. годину, када је Милошев лицеј из Крагујевца 
прешао у Београд, и када су 1841. формирана три одељења: филозоф- 
ско, правословно (не православно) и техничко одељење. Од тада смо 
ми рачунали историју Правног факултета Универзитета у Београду. 
Онда је пре више од петнаестак година почело истраживање које је 
показало да у суштини ми Правни факултет баштинимо не из вре- 
мена Милоша, већ из времена Карађорђа. Практично у Карађорђево 
време, а захваљујући и Доситеју понајвише, формирана је такозвана 
Велика школа 1808. године, а не треба заборавити да је то устаничка 
Србија, и да ту има интелектуалаца, особито из Војводине, који до- 

лазе да помогну интелектуални развој Србије. 1808. године је почела 
настава на Великој школи, и која је трајала три године. Наш колега 
са катедре, садашњи декан Зоран Мирковић је, на неком трагу који 
сам ја зачепркао, дошао до озбиљних доказа да је та Велика школа 
формирана по моделу аустријске школе Расћћосћасћије, или такоз- 
ваних краљевских академија које су трајале три године. Европа је 
имала бриљантне универзитете. Поготово Аустрија и Немачка. А 
онда је Марија Терезија проценила следеће и направила прву, како 
ја волим да кажем, болоњску реформу у високом образовању. Она 
је схватила да су им потребни добри и савесни чиновници, држав- 
ни службеници за чије образовање је потребно три године, јер њој 
нису били потребни научници. Њој су били потребни практичари 
за ону, већ велику Аустрију, а потоњу Аустроугарску. Тако је систем 
образовања свео универзитете на само три универзитета крајем 18. 
века, и то у Лвову, Бечу и Прагу. Чак је и Будимпешта била сведе- 
на на Расићосћ5сћије, а то би данашњим речником било – струковна 
школа. Тако је наставни план изгледао у скоро свим другим деловима 
Аустрије. По свој прилици, тако су се и Срби, укључујући и Доситеја, 
који је био европски човек, инспирисали таквим концептом школе. 
То није био универзитет, ал' је била прва правна школа. Чиме то до- 
казујемог Наш наставни план 1808. године на Великој школи обух- 
ватао је филозофију и друге дисциплине, али је већ у другој години 
имао половину правних предмета, док су у трећој години правни 
предмети били у већини. Уставно право, то јест, Правно уређење др- 
жаве како се тада звало, Грађанско право и Кривично право. Дакле, 
скоро све правне дисциплине су постојале у тој првој Великој школи 
1808. године. Данас се на згради Правног факултета на самој фасади 
види та 1808. година. Ту годину је преузео и Универзитет у Београ- 
ду, и дан-данас је београдски Универзитет свестан да су заједно из- 
растали Универзитет, Правни факултет, па и Филозофски факултет. 
То су била та два језгра која су формирала тај пра-прауниверзитет 
1808. године, под називом Велика школа, са профилом који није био 
универзитетски по данашњем схватању, али јесте био највиши сте- 
пен образовања који се тада добијао у Европи – трогодишњи степен. 
Исто је тако касније Болоња рекла да нам не требају студенти који 
студирају четири године, већ су нам довољне три плус две године, 
што је велика грешка. Видим да су сви факултети чак и у свету по- 
лако прешли на систем четири плус један, то јест, четири године за 
звање струке којом ћете се бавити цео живот и година за мастер који 
није ни налик некадашњим магистарским студијама. Правни факул- 
тет у свом другом животу од 1841. године (првим животом сматрам 
период од 1808. године) постаје стожер. Стожер који је у почетку 

имао само три професора. Један је био Јован Стерија Поповић и пре- 
давао је Природно право, други је био Игњат Станимировић, и трећи 
Рајић. На почетку је било мало студената, који су се брзо умножа- 
вали. Томе је много допринео Милош када је почео да шаље наше 
студенте у иностранство. Касније скоро да није било професора на 
Лицеју и после на Великој школи када је трансформисана, који су за- 
вршавали наше студије. Сви су доносили дипломе прво из Беча, па 
и из Француске, нарочито шездесетих година, када је Париз постао 
расадник српских амбасадора. То је постало језгро српске интелекту- 
алне елите, а поготову у области права, и то се осетило у општем ни- 
воу Правног факултета. Професори Правног факултета су тада били 
стручњаци европског ранга, признати. Тај Правни факултет су запо- 
чињали у Београду, па су онда одлазили и једну годину завршавали 
на неком факултету у иностранству, па трећу годину на неком дру- 
гом у иностранству, и то је било оно што се данас зове мобилност. 
Ја сам имао срећу, а причали смо о Класичној гимназији, да видим 
индекс академика Светозара Радојчића, оца моје покојне другарице 
Гордане Радојчић. Он је четири године студија провео у Европи на 
различитим факултетима. И тада није постојао проблем признавања 
оцена и признавања диплома јер се знало који професори где пре- 
дају. Тако је и наш Правни факултет у интервалу од 1841. године до 
формирања Универзитета 1905. године био један светионик прав- 
не науке, али не локалног значаја. Регионалног сигурно, а у многим 
стварима и европског нивоа. То је, у ствари, био Правни факултет и 
доста тога је задржао. 


Д. В.: Поменули сте шај први и други живош Правног факултета, али 
Правни факулшеш је живео својим живошом и током немачке оку- 
пације, а и за време НАТО бомбардовања, па да ли бисте нам нешто 
рекли о тлом првом, па и овом другом ванредном сшањуг 


Проф. Сима Авамовић: Да, и то је већ сада четврти и пети живот 
Правног факултета. Можда би трећи живот био Универзитет, када је 
1905. године формиран Универзитет у Београду. Тада Правни факул- 
тет постаје правни, у смислу да није више „правословни“, и тада се у 
оквиру Универзитета развија на потпуно новим основама. Наравно, 
ту је Први светски рат који прекида један потпуни узлет Универзите- 
та у Београду, али је све то било сјајно до Другог светског рата. Уочи 
Другог светског рата почиње четврти живот Правног факултета. Ето, 
сад смо склопили неку нову историју Правног факултета. 
Непосредно пред почетак бомбардовања завршена је ова зграда 
у којој сада седимо донацијом краља Александра Карађорђевића – он 
је дао новац за изградњу ове зграде, али, наравно, било је ту и др- 

жавних фондова. Можете доле у нашем факултетском музеју сними- 
ти један врло важан историјски документ, када Милан Стојадиновић 
спушта у темеље повељу о оснивању Правног факултета, и, наравно, 
можете снимити ту повељу чија је сада фотокопија такође експонат 
у нашем музеју. Зграда је брзо урађена, и она је практично почела са 
радом, уселила се, 1941. године. Ту причу ми је испричао син великог 
руског професора, Александра Соловјева (Александр Васиљевич Со- 
ловрев), који је припадао генерацији тих Руса који су много значили 
у трећем животу Правног факултета – од оснивања Универзитета до 
Другог светског рата. Тада је Правни факултет имао око четрдесет 
професора, а десетак њих су били Руси. И ено, на улазу у библиотеку, 
за време мог деканства, подигли смо плочу са именима свих профе- 
сора који су предавали на овоме Факултету. Нарочито су истакнути 
били Тарановски (Федор Василђевич Тарановскип) и Соловјев. И при- 
ча из живота Соловјева је прича о Факултету. Соловјев, који је био 
Рус, доживео је страшна путовања кроз Европу, као и многи Руси, 
док се није скрасио. Не знам колико људи знају да је 1920. године 
Београд имао око 100.000 до 120.000 становника, а да је од тога било 
око 15.000 Руса. Сваки десети Београђанин био је Рус. И ти су Руси 
дали огроман допринос развоју српске културе, архитектуре. Где 
год макнете сада, то су зграде које су дигле руске архитекте. Потом, 
допринели су развоју медицине. Целокупна српска култура је страш- 
но задужена у томе периоду, па и Правни факултет. Тако је Соловјев, 
из приче његовог сина, који такође носи име као отац, Александар 
Соловјев, а то и није традиција православаца, да син добија име по 
оцу. Наиме, код нас се име добија по деди, као што сам га добио ја, и 
сада мој унук. Али, оно што је ту занимљиво, јесте што је Александар 
Соловјев старији, професор, дао име свом сину по краљу Алексан- 
дру, у знак захвалности што је он тако здушно примио Русе у Југо- 
славију, јер Југославија је била једна од најважнијих Мека у коју су 
избегли ти силни интелектуалци белогардејци. Е, тај Александар Со- 
ловјев млађи ми прича како је са својим оцем ушао у ову зграду, како 
је његов отац Александар Соловјев добио овај први кабинет, чим се 
уђе поред лифта, и како је заплакао када је ушао у кабинет. Тада се 
Правни факултет доста селио и био по различитим зградама. Био је, 
између осталог, у Капетан Мишином здању, па у једној зградици на 
Обилићевом венцу, па му је библиотека била на трећем месту. Дакле, 
Правни факултет се коначно скрасио уз огромне емоције професора 
који су гледали израстање те зграде и који су први пут добили своје 
кабинете. 


Е, онда почиње тај несрећни четврти живот Правног факултета, 
са бомбардовањем. Мало је оштећена тек завршена зграда нашег фа- 

култета, али, срећом, не претерано. Библиотека је, срећом, већ доле 
била усељена па књиге нису страдале. Е, онда су Немци по уласку у 
Београд врло брзо видели да је то зграда погодна за команду Немачке 
армије у Београду, и тако су се Немци уселили у ову зграду пре него 
професори. Тада се једна врло значајна епизода десила. Правни фа- 
култет је тада имао једног професора финансија по имену Јован Лов- 
чевић, али то име је у ствари немачко име Јохан Јегер (Јоћапп Јарег). 
Његов отац је градио пруге, он и његов брат су се родили овде. Они 
су по рођењу добили српска имена, а оно јегер (ловац) из свог пре- 
зимена су претворили у Ловчевић. Тако је професор Ловчевић био 
рођени Немац по пореклу. И онда је он рекао тадашњем в.д. декана: 
„Ја ћу да разговарам са командантом немачког гарнизона да се сачува 
ова зграда“. Немци су са спољне стране искористили ону маскирно 
жуту фарбу како би се заштитили од бомбардовања будућих, савез- 
ничких, као да су знали. Али је унутра, у згради, била библиотека. И 
већ су њихови војници почели да разносе књиге и да се на њих греју 
тако што су их ложили, на шта је Јован Ловчевић отишао код коман- 
данта и рекао: „Слушајте, и ја сам Немац. Бар ми Немци знамо вред- 
ност књиге и науке. Користите ову зграду, нормално је да ћете овде 
радити све што војсци треба, али сачувајте библиотеку, да не укаља- 
мо образ Немаца“. Врло паметан приступ, који је уродио плодом, и 
тако је наша библиотека остала сачувана, са изузетком тих неколико 
књига које су у почетку страдале, и она данас представља једну од 
најбогатијих правних библиотека у целом региону. Можемо рећи нај- 
богатија правна библиотека на Балкану. Књиге из тог периода, пре 
Другог светског рата – то је право богатство. И то је сада четврти 
живот. Пети живот је ново бомбардовање, које смо преживели без- 
болно као зграда, али тешко као нација, и ту ћу само кратко рећи да 
су се људи овде помало организовали, а морам и помало нескромно 
признати, да сам ја био један од тих вођа првог медијског комију- 
терског рата против бомбардовања. Имали смо већ тада неколико 
компјутера, већ су били почели да функционишу, доле у оном делу 
где су сада асистентски кабинети са улазом на двориште – ту смо 
били шћућурени и ту смо писали писма на све стране, свим нашим 
пријатељима, страним професорима. Тада смо већ имали доста добар 
лични контакт, али слободно можемо рећи и репутацију у свету. Са 
многим странцима смо комуницирали. Алан Вотсон (АЈап У/аоп) је 
тада већ био један од наших великих пријатеља, који је у Америци 
почео акцију заустављања бомбардовања. Имао сам тада једну епи- 
зоду, ајде испричаћу је, па ви то можете исећи ако то буде вишак, 
када нам се обратио један индијски новинар, Ситхард Валалхајам, 
главни одговорни уредник Птез ој па, и рекао: „Дајте ми једног 

студента који добро говори енглески, ја хоћу да пишем на дневном 
нивоу извештаје из Београда и о томе како људи живе“. Тај новинар 
је провео неколико дана у хотелу Москва, а онда је тамо нестало воде 
и струје и молио је потом да га прими Правни факултет на спавање. 
Ми смо тада већ имали гарсоњеру за стране госте, и тадашњи де- 
кан је рекао да може, али на његову сопствену одговорност. Јер знате, 
Метропол је ту, за који смо очекивали да ће бити циљ, као што је и 
хотел Југославија био бомбардован, јер се знало да су се у тим хоте- 
лима заиста вероватно постављале некакве постаје које су биле ко- 
ришћене за одбрану од бомбардовања. Ми смо њему рекли, факултет 
вероватно неће гађати, али близу је Метропол. Међутим, ништа, он 
је пристао на тај ризик и из тога су изашле серије његових текстова о 
Београду за време бомбардовања. Упутићу вас касније на један текст, 
можда вам буде занимљив па га можете и прочитати – како је тај 
човек после завршио у мојој кући, како је био угошћен када нисмо 
имали струје, онда када су нас гађали са оним некаквим карбонским 
или графитним влакнима – када је Србија три или четири дана била 
у потпуности без струје, када се месо у фрижидерима и замрзивачи- 
ма цедило, и када смо ми онда због тога износили све што имамо на 
трпезу, звали комшије, доле у подрум, односили мало вина и шта ко 
има, и тако проживљавали онај период док су завијале сирене. Прав- 
ни факултет је као зграда прошао неоштећен. Ми смо тада чак и неке 
испите одржавали да би студенти могли да полажу, тако да није само 
корона спречила редовно одвијање наставе на овом факултету. Без- 
болно смо кроз то прошли, али био је то заиста на неки начин пре- 
ломни тренутак у животу ове институције. 


Д. В.: Да закључимо шему везану за факулшеш, мотли бисмо да ка- 
жемо да је факултет делио судбину српског народа и Беотрада и да је 
представљао једно својеврсно расадништшво српске интелектуалне, а 
свакако и правничке елише. 


С. А:: Сигурно. Сигурно. Знате, када човек погледа ове великане 
попут Слободана Јовановића, који је вероватно чак до и сада наш 
највећи правник, зато и стоји његова биста испред факултета. Па ајде 
да кренемо и од Михајла Константиновића, нашег Лукића... Покуша- 
ли смо да у време мог деканског мандата неколико тих биста стави- 
мо око факултета – ено сад смо окупирали део Ташмајдана нашим 
бистама и нашим амфитеатром на отвореном. Видите, то су људи 
који су добрим делом утицали и креирали политику Србије. Већ 
знате целу политичку судбину Слободана Јовановића. А после Дру- 
гог светског рата и у време комунизма, поменуо сам малопре, Јова 
Ђорђевић је био писац устава, и многи су се ту појављивали. Додуше, 

политичари су ту углавном били из других крајева Југославије – они 
који су били веће политичке тежине, можемо рећи дестаоп такет5. 
Али је и Правни факултет увек имао доста истакнутих људи – Бора 
Благојевић, вишеструки ректор, био је једно озбиљно име чији су се 
савети слушали и у централном комитету, мада није био посебно ис- 
такнут као политичка личност. Мирослав Печујлић је био члан оно- 
га што се некада звало Политбиро. Имао је Правни факултет тада 
један број заиста истакнутих људи који су утицали, или делимично 
утицали на судбину народа. Наравно, сигурно је највише на судбину 
народа утицао наш студент Слободан Милошевић. Он је потекао из 
овог амфитеатра, он је био и председник омладинске организације у 
исто време када је и Коста Чавошки био студент у тој истој ограниза- 
цији, и још понеки од тих познатих политичара, различитих сада већ 
боја. Небојша Попов на пример. Тако да је Правни факултет заиста 
обележио и тај да кажемо политички део судбине овог народа. А оно 
што сви добро знају, то је да је и наш садашњи председник Републике 
био изузетно успешан студент овог факултета. Нећу рећи „најбољи 
студент Правног факултета икада“, што никада нисам рекао, али су 
новинари умели да изврну моју реченицу. Али, он је заиста био један 
од најуспешнијих студената у својој генерацији, и по успеху на сту- 
дијама, а сигурно и по дометима које је касније остварио. 


Д. В.: Ваша библиографија је импозаншна. Од области односа државе 
и иркве, преко сриске правне историје, па све до аншике, тде бих по- 
себно издвојио аншичко трчко право и Вашу матистарску шезу. А Ваш 
допринос реторици бих оставио за мало касније. 


С. А.: Лепо сте рекли. То је била моја прва љубав, и у ствари то је 
она љубав која ме је довела на Правни факултет, сећате се приче. 
Сасвим је био природан избор да се окренем једном тексту за мој 
магистарски рад који је био потпуно непознат у нашој јавности. До- 
душе, професорка Љубица Кандић га је само поменула да постоји у 
свом уџбенику, у смислу да тамо негде постоји неки Гортински за- 
коник. И то је био траг. Наравно, када сам тим трагом кренуо, ис- 
копао сам рудник злата. Наиме, Гортински законик је текст који је 
сачуван т ежеепзо, у целости, до дана данас. На четири реда огромних 
камених блокова, дужине отприлике око 10 метара и висине негде 
близу два метра. То је толико импозантно велики сачувани текст у 
коме нема дилеме шта је писало, само је требало растумачити. А то 
је био најстарији правни текст у Европи, настарија кодификација 
– пети век п.н.е. Многи кажу: „Па и није био најстарији“, ту је био 
римски Закон дванаест таблица. Вероватно јесте. Али ми за римски 
Закон дванаест таблица не знамо тачно ни када је настао. Са њего- 


452 


Давид Д. Вучинић (стр. 438–483) 





вим настанком су били повезани они децемвири, сетићете се, а који 
су ишли баш на Крит. Стога се поставља питање, зашто баш на Крит 
и у Грчку. Крит је био од давнина познат као расадник доброг права, 
још од миноског времена. Легендарни Минос, владар Крита је носио 
епитет „законодавац“. Али сад ти Римљани иду, траже узоре за рим- 
ску кодификацију. Е сад, да ли је све то било тада у петом веку пне. 
наука се не слаже у потпуности, али оно што нажалост јесте чиње- 
ница, јесте да римски Закон дванаест таблица није остао сачуван. И 
ми имамо само различите реконструкције које су настале тако што 
су каснији римски правници понегде поменули неку одредбу Закона 
дванаест таблица па је онда неко сео, прикупио те различите цитате 
из Закона дванаест таблица, и направио реконструкцију. И данас има 
различитих реконструкција, од којих је најпознатија та Шелова, тако 
да ми данас када кажемо „Закон дванаест таблица“ сви се кунемо у 
ту Шелову реконструкцију која је, како су Срби говорили – „мож да 
буде, а не мора да значи“. За разлику од тога, Гортински законик мо- 
жете да додирнете. И ја сам захваљујући мојој супрузи, са којом сам 
тада већ почео да се забављам, и отишао на Крит, јер је она рекла: „Ти 
да пишеш о Гортинском законику а да га не видиш, то нема никак- 
вог смисла“. И тако је мене дефинитивно фасцинирао тај Гортински 
законик, и својим димензијама, а поготову својом садржином. Вра- 
тио сам му се пре неколико година са Правним факултетом. Ишла је 
цела екскурзија наших колега на Крит, и поред Кнососа и Фестоса, 
сви су се упознали са најстаријом европском кодификацијом, ту на 
лицу места. Сада све то изгледа потпуно другачије. Када смо били 
жена и ја 1975. године, ту је било још увек некаквог корова, није било 
никакве заштите нити чувара. Ми смо дошли до тог законика, ја сам 
га сликао неким црно-белим фотоапаратом, а око нас нигде никога. 
Ту је био један мали амфитеатар, цвркут птица, а ви једноставно не 
можете да верујете да сте на једном таквом месту а да је оно необез- 
беђено. Онда сам ја кукао: „Ах, ти Грци, они су као и ми, не знају да 
поштују своје старине“. Сада када смо били, можда сам био очајнији 
него онда. Сада су ту туристи, сада је ту гомила водича, агресивних, 
који уопште ни не причају о Гортинском законику, него о томе како 
је ту у близини један храст или неко друго дрво, зимзелено, јер му не 
опада лишће, а у ствари је листопадно – специфична врста, и јер је ту 
Зевс донео Европу на својим леђима када ју је преварио као бик. И ту 
ју је обљубио, поред Гортине, и тако је Европа постала Зевсова жена. 
Тако је она дошла на Крит, и тако је Крит интегрисан у европску кул- 
туру. А онда ту постоји један поточић, у који је ушла Европа, и поно- 
во јој се вратила чедност. Ето то су приче које Вам причају туристич- 
ки водичи када су у Гортини, а о законику кажу тек по две-три речи: 

„Ово је неки законик“. Е онда сам ја покушао да објасним мало на- 
шим професорима, колегама и пријатељима, и онда су се водичи по- 
бунили и тражили су полицију – забрањено је да било ко прича било 
шта друго осим онога што водичи причају, вероватно због хонорара, 
конкуренције, или не знам већ чега. Али ето, то је једна од наших 
епизода када смо се на месту Гортинског законика свађали са модер- 
ним водичима. Срећом, они углавном иду тамо у неку цркву Светог 
Тита и тамо у неку малу Агору, где су пронађени делови Гортинског 
законика. А сада, да се вратим на Гортински законик, године 1884. 
Фредерик Халбхер (Ртедетс Нађћет), Италијан, али немачког порек- 
ла, пронашао је прво део тога законика и то баш испод поточића, 
сада већ чувеног, који је покретао неки млин, то јест, точак млина. 
Тако је та вода ишла и преливала се преко неког камења и направила 
природну заштиту Гортинског законика. Ту су се створили слојеви 
блата, у којим је поменути археолог нешто нањушио, почео да отко- 
пава, и то је потрајало, јер је било неких проблема са грчким власти- 
ма. Прва два камена блока су однета у Лувр, и ту је настала некаква, 
наравно, политичка тензија, али углавном, срећом, Гортински зако- 
ник је сачуван у облику у ком је написан. Њега су Римљани касније 
искористили за прављење једног полукружног одеона, амфитеатра у 
ком су се одвијале музичке представе, искључиво музичке и рецита- 
торске, и зид тога одеона је и данас сачуван, а изграђен је од блокова 
[на] којима је исписан текст Гортинског законика. Он је вероватно у 
том петом веку п.н.е. представљао део зида који је чинио судницу, 
тако верује наука, а онда су Римљани после, у првом веку, то камење 
које је преостало након свих освајања и разарања у хеленистичком 
периоду, а које је било и оштећено, искористили за градњу одеона, и 
ето сачували га нама до данас. Хвала Богу, он је данас обезбеђен, има 
један бетонски кров, који га штити од атмосферских прилика, има и 
решетке које га штите од туриста јер нажалост, када видите у Хилан- 
дару, горе у Пиргу, како су уписана имена и датуми када наши турис- 
ти ту били, по нашим старим фрескама, онда схватите да је боље да 
Гортински законик буде онакав какав је данас, него какав је био када 
само га посетили ја и моја жена – потпуно незаштићен. 

Е, сада, прича о мојој тези. Ја сам дипломирао 1973. године, 1974. 
године сам уписао магистарске студије, потом полагао усмени маги- 
старски испит, а то је био тежак испит који обухвата три испита која 
су се одједном полагала пред комисијом, као што се то данас чини 
на докторским студијама, и онда се писала магистарска теза која је 
имала прохтеве које данас имају докторске дисертације, и по обиму и 
по квалитету. Међутим, да бисте ви писали магистарску тезу, ви сте 
морали имати литературу. Рекао сам каква је наша факултетска биб- 

лиотека, и срећом, заиста, та библиотека је мени дала увид у озбиљну 
литературу. Нико од наших старих професора се није бавио грчким 
правом, или ни мало, али су знали које књиге треба куповати за биб- 
лиотеку. Тако да су кључне књиге које су биле важне за информи- 
сање о Гортинском законику биле овде, на Правном факулету Уни- 
верзитета у Београду. А потом је кренуло моје путешествије – Атина, 
Солун, Минхен, Лондон... Морало се тражити на све стране, и, на- 
равно, звати пријатеље који ће нам слати фотокопије. Једино тако се 
могло доћи до литературе. Није било интернета да потражите Соодје 
5сћојат него сте морали да срећете људе, и то је била сва срећа, што 
смо се сусретали и што смо тако упознавали људе који су о нечему 
писали, а не доживљавали само као неко име са интернета. То је био 
тај први део епизоде, сасвим другачији од данашњег истраживања 
када се пише докторат. Међутим, оно што је сада занимљиво и што 
сам тек сада скоро установио, то је та техничка припрема израде ма- 
гистарске тезе у то време. Први рукопис је био писан оловком на па- 
пиру. Дакле, изворни текст. А онда када дођете до неког текста који 
сматрате прихватљивим, ви га онда куцате на писаћој машини. Веро- 
ватно се сви сећате, али из филмова, оне машине која се набада прст- 
по-прст. Ако сте брзи и ако имате добру машину могло је и више 
прстију. Али обично су биле тврде па сте морали свако слово добро 
да убодете, и оне су имале ону траку, и то се наравно појављивало на 
папиру, и могли сте помоћу индига, индиго папира, који стављате у 
два три слоја, да од једног куцања добијете два три примерка. Али је 
онда тај папир морао бити танак. Звао се „пелир папир, који се ко- 
ристио уместо овог тврдог, и он се лакше осликавао на оном трећем 
примерку преко индига, јер сте то морали дати члановима комиси- 
је или ментору. Када се то заврши, онда почиње главна одисеја. Е, 
то је оно што вероватно ни 90% младих људи, а заправо не само ни 
младих људи, него и оних из средње генерације, више не знају. Ми 
смо морали да предамо укупно око десет примерака – три за мен- 
торе, седам за библиотеку, један или два за нас, и остало је ишло у 
Универзитетску библиотеку, Библиотеку Србије, али углавном десет 
примерака сте морали направити, а то наравно није могло да се куца. 
И онда је постојала машина која се звала шапирограф, или Гештет- 
нер. Шапирограф је машина, а Гештетнер је фирма најпознатија која 
је производила ту машину, и то је нешто на чему су се штампали 
материјали у оно комунистичко време када је требало објављивати 
текстове. Онда су се они умножавали уз помоћ невероватне справе 
која се зове матрица. То вам је било неколико повезаних и издуже- 
них листова, где је први лист био воштани папир, други је био нека 
врста копир или индиго папира, а трећи је био празна хартија. Е сад, 

како се куцало. Ви увучете у машину ту матрицу, а овај спољни део 
је имао восак на себи, скинете са писаће машине траку и што јаче 
куцате слова, да би се она урезивала у воштану матрицу, јер онда та 
матрица када се испише цела, улази у машину – гештетнер, који онда 
на добошу, неком бојом црном намаже тај добош, који потом почиње 
да врти ту матрицу и кроз оне рупице које сте ви направили словима 
појављује се отисак слова која су ту написана. И тако је онда могуће 
нешто урадити у десет, дваесет, па чак можда и педесетак примера- 
ка, колико матрица може да издржи. Дакле, требало је искуцати две 
стотине и тридесет матрица, колико је тада страна имала моја маги- 
старска теза, али није то била сва мука. Мука је била и у томе што је 
моја теза по природи ствари морала имати грчка слова, неке грчке 
појмове. И сад, како на тезу укуцати грчко словог Тако што извучете 
матрицу из наше машине, латиничне, тад се није ни користила ћири- 
лица уопште, а и друго згодно ми је било због иностране литературе 
– немачке, италијанске, бар да ту немам проблем. Па онда увучете ту 
матрицу у машину са грчким словима, па онда рихтате да се редови 
поклопе, потом укуцате тај грчки текст, а онда извадите па вратите у 
прву машину и наставите даље. И таман када дођете до краја стране, 
онда погрешите. Или све испочетка, или је био неки лак којим се мо- 
гла премазати, прелакирати та матрица, и онда ви преко тога можете 
две трећине слова да исправите. Стога, уколико будете снимили тезу, 
моћи ћете да видите да је то доста лош отисак. Није то било много 
читљиво, али је било у довољном броју примерака. То су дакле биле 
муке по техници, а оно све друго су биле слатке муке, истраживачки 
део посла. 


Д. В.: „Како се калио научник“... 


С. А: Тачно тако. Тај Гортински закон је, дакле, исписан на тим ка- 
меним блоковима, а на сваком каменом блоку је уклесан стубац те- 
кста, са педесет, или нешто више, педесет пет редова, па онда мала 
пауза, па опет нови стубац, па опет чист део, па нови стубац, и тако 
укупно дванаест пута. Дакле, Гортински законик има дванаест ко- 
лумни, како то зовемо. А неки кажу дванаест таблица. Асоцијација 
је невероватна са Законом дванаест таблица у многим значењима. 
Свака колумна је писана грчким алфабетом, дорским стилом то јест 
дијалектом, који се мало разликују од јонског, атинског. Али оно што 
је било необично у почетку јесте што је први ред, трећи ред, и сваки 
непарни ред разумљив, а сваки парни ред је био неразумљив. Видела 
су се слова, али она ништа нису значила. Наравно, из других натпи- 
са који су се пронашли у Гортини, брзо се схватило да је у питању 
посебан стил писања који се зове „бустрофедон“, према ком слова 

иду један ред слева надесно, па следећи ред здесна налево, па онда 
следећи слева надесно, и тако до краја, као во који оре. И бустро- 
федон значи управо то – „во који оре“, јер он дође до краја њиве, и 
одмах се окрене и плугом забоде даље. Тако је и онај несрећник који 
је имао задатак да клеше овај Гортински законик, поготово када су 
ти виши делови законика били у питању, па и столичицу ако је имао, 
није морао да се враћа на почетак реда, него дође до краја и одмах 
пише полако уназад, и тако је читав законик написан у бустрофедон 
стилу. То такође указује на старост тога текста. Тек ће грчки тексто- 
ви у јонском делу да се пишу нормално. Ово је неки утицај са исто- 
ка, можда чак и феничански, нека чудна мешавина, али врло врло 
препознатљива у епиграфици, и има своје име – бустрофедон. Што 
се тиче садржине, нема никаквих ту религијских инвокација, само је 
прва реч у законику „Богови“, и онда почиње са нормама. Прва ко- 
лона је о судском поступку, и углавном о томе како људи треба да се 
односе према другима када имају потраживање према њима, и да ли 
смеју одмах да их воде кући у дужничко ропство због неизмиреног 
дуга. Гортински законик забрањује одвођење без суђења, што је са 
друге стране у Риму било познато. У примитивним цивилизацијама 
дужничко ропство је била консеквенца неисплате о доспелости, било 
дужника било члана његове породице, код онога ко је био повери- 
лац у том односу. У Гортини већ уводе да о томе мора да одлучи су- 
дија, па ако судија утврди да је тај дуг заиста валидан, онда га можеш 
водити, али, дакле, не на основу сопствене иницијативе. Из тога се 
јасно види да држава узима ствар у своје руке. Уводи се државно суд- 
ство. Судије су чудне, биле су вероватно козмоси, десет козмоса су 
били у тим аристократским полисима, а Крит је био аристократски 
полис, и много је више личио на Спарту него на Атину. Тако да је 
он хронолошки посматрано можда стотину година иза Атине, у сми- 
слу привреде и економије. Углавном, у једном таквом амбијенту, они 
уводе државне козмосе као судије, али са једногодишњим мандатом. 
Козмос није професионални судија, већ судија лаик, али пошто ће 
он ту бити само годину дана, мора неко ту да буде ко ће одржавати 
меморију суђења. А пошто је било тешко писати и није било много 
људи који би пресуде записивали у камене блокове, онда су увели 
постојање још једног судског службеника која се звао „мнамон“, чији 
је задатак био да памти оно што се на суду десило, и аргументе и 
једне и друге странке, а нарочито пресуде. Тако да је мнамон заправо 
био једна, како ја то волим да кажем – „ходајућа архива“. А тога је 
било и касније – у средњем веку, на пример, пристави се појављују 
као неко ко је био помоћник судије. Тај се пристав касније у нашим 
средњевековним градовима развио све до установе нотара. Али то 


457 


Весник правне историје, година |, 1/2020 





је једна дуга и потпуно другачија прича. Међутим, у свим тим ци- 
вилизацијама, није била довољно развијена писменост, а требало је 
да се зна како је суд одлучио, па је онда тај мнамон подучавао, обја- 
шњавао неком свом будућем наследнику да се и он сећа како се то 
некад раније чинило, да би данашња, англосаксонска литература о 
Гортинском законику говорила о некој врсти судске праксе као изво- 
ру права. Ја мислим да је то далеко од судске праксе као извора пра- 
ва, већ је то била само потреба да се просто утврди чињеница, ако у 
будућности дође до спора између странака. 


Друга колумна је била о кривичном праву, само пар кривичних 
дела – силовање, и прељуба. Ту је невероватно видети да су чак и ро- 
бови били заштићени, много мањим износом казне, али ни власник 
није могао силовати робињу некажњено, а поготову ако је робиња 
невина. Осећа се, како су то марксисти некад говорили, класна раз- 
лика казне код силовања када су у питању припадници различитих 
друштвених слојева. Али све у свему, и тај део је био уређен. 


Потом креће најзанимљивији део Гортинског законика, од треће 
до девете колумне, који се бави имовинским односима. Ту се наве- 
лико види да се развија правни промет, да се ту очигледно нешто 
дешава у друштву, некаква превирања. По мом дубоком уверењу, 
превирања су се састојала у томе што се гаси породична заједница, 
и што људи постају све више индивидуални, предузетници. Мада ту 
није било превише простора за предузетништво. Углавном су у пи- 
тању били занати и трговина, и углавном морска трговина, јер Крит 
је мало острво. Тако да ту почиње некаква приватна својина да се 
јавља, и то је у ствари по мом дубоком уверењу разлог зашто они 
пишу Гортински законик – да објасне шта то иде по старом. То тачно 
можете одредити формулацију у законику, каже: „А за оно што се ра- 
није десило, нека буде тако...“. У смилу да, они правни послови који 
су закључени по старом се не дирају, а од сада прописујемо да буде 
овако. Толико о значају историје права. 


Д. В.: Прелазне и завршне одредбе. 


С. А.: Тако је, прелазне и завршне одредбе. А модерни правник би 
такође рекао и „забрана ретроактивности“. Ми смо сада то пропи- 
сали, али то не може да важи уназад. Невероватно диван правнички 
резон у једној таквој средини, далеко, далеко од оног римског права 
садржаног у Закону дванаест таблица, коме је та концепција потпуно 
далеко од свести. Ту су изванредно занимљиве одредбе о наслеђи- 
вању, конкретно о законским наследним редовима, о положају ћер- 
ке која као ћерка наследница може да спасава породицу у случају да 

отац нема синове. Уколико она нема браће, то јест отац нема синове, 
она мора да се уда за свог најближег сродника. Тај најближи сродник 
је према Гортинском законику, али и према целом грчком праву, био 
стриц – очев брат. Тако је дете које је ћерка рађала било исте крви. 
Па ако њега нема, ако је умро, онда за брата од стрица, па ако нема 
ни њега, онда за даљег рођака, и ту Гортински законик прописује све 
до члана неког племенског сродства – филе. Ако нико други неће да 
је ожени, онда ће да се уда за некога из филе, ко је буде хтео. Немамо 
јасно тумачење да ли зато што је сиромашна или зато што је руж- 
на. Вероватније је да је зато што је сиромашна. Али, углавном, није 
био ту само имовински мотив. Идеја је била очувати породицу. И 
код Грка и код Римљана породица је била највећа светиња, а гашење 
породице највећа трагедија. И то се морало спречити, јер је мушко 
дете које она буде родило представљало не сина свог физичког оца, 
стрица или неког другог, него сина дединог. И онда се рачунало да тај 
унук наставља деду и породицу као да му је син. То је била улога ћер- 
ке наследнице. Ми је зовемо ћерка наследница, и у многим преводи- 
ма на стране језике се она тако назива, али то је погрешно. Она није 
ништа практично наслеђивала. Али је имала озбиљна овлашћења – 
она је могла да одужује очеве дугове из те имовине којом је управља- 
ла, а притом је и наслеђивала половину дела коју наслеђују браћа, не 
од непокретности, али од ових других ствари. Није да она није имала 
наследна права. Уопште, правни положај жене у Гортини је изузетно 
занимљив. 


Е, онда иде девета, десета и једанаеста колумна. У њима има 
нешто о адопцији, нешто о облигационим односима. А онда, зани- 
мљиво, једанаеста и дванаеста колумна су неке нове одредбе, што 
бисмо ми данас рекли „измене и допуне“. Видели су шта не штима, 
или шта треба мало другачије регулисати, па су онда у једанаестој и 
дванаестој колумни одредбе различите по садржини, за разлику од 
претходних колумни где су одредбе биле груписане по садржини. 
Зато сам ја чврсто при уверењу да тај документ треба звати „Гор- 
тински законик“ – кодификација. Има аутора који то зову Гортин- 
ским законом, јер је он наводно писан збрда-здола, али шта би неко 
више од тога него да је текст акта груписан по неким гранама пра- 
ва које бисмо ми данас назвали гранама права – судски поступак, 
дакле процесно право, кривично право, брачно и породично пра- 
во, наследно... Све то можете препознати у Гортинском законику 
на одређеним местима у одређеним целинама. Мада ми се чини да 
је можда време стати са Гортинским закоником, а могли бисмо још 
јако дуго о томе да причамо. 

Д. В.: Рекли сше да је Торшински законик вршњак римског Закона 
дванаест таблица, уз поједине прештоставке да је чак и старији од 
њела. Имајући у виду Ваше бављење правним тшрансиланшима, да ли 
се може рећи да је римски Закон дванаест таблица правни транс- 
плати Торшинскот законика“ 


С. А: Постоји та теорија и недоумица у науци, ето – дванаест таб- 
лица, дванаест колумни. Отприлике исто време, средина петог века 
пне. римски извори кажу да су ти децемвири путовали по Грчкој, 
поготову на Крит. То би могле бити само некакве назнаке. Али ми 
правих доказа заправо немамо. Немамо зато што немамо Закон два- 
наест таблица, пре свега. Друго, има доста неких сличности, сличних 
назива. Међутим, све је то недовољно да бисмо могли да кажемо да 
је стварно у питању правни трансплант. Дивна је идеја Алана Вотсо- 
на да се правни системи угледају једни на друге. Ја бих пре рекао да 
је Римско право, па и Закон дванаест таблица, можда правни транс- 
плант грчког начина размишљања о праву. Јер нису децемвири били 
само на Криту, ишли су они и у Атину да виде Солонове законе, да 
виде како су Атињани то тумачили. Ишли су и на Сицилију. Многи 
верују да је много јачи утицај извршило то прво законодавство Грчко 
са Сицилије – Залеук, Харондас, који су били први законодавци на 
Сицилији, у данашњој Катанији, у Локрису Залеук. Међутим, да ли је 
то правни трансплант, било би одвећ храбро рећи да јесте без многих 
извора. Али да су правни транспланти постојали већ у антици, то је 
Вотсон најбоље доказао у својој књизи, коју је тако и назвао и која га 
је прославила – „Правни транспланти“. Правни транспланти данас 
представљају једну од владајућих теорија које објашњавају настанак 
права из угла модерне правне историје. 


Д. В:: Да ли нам онда нешто можеше рећи о самом Алану Вошсонуг 


С. А: Са задовољством. Алан Вотсон је пре свега велики пријатељ 
Правног факултета. Имате и његову фотографију, када је, нажалост, 
преминуо пре две године. Прву комеморацију Алану Вотсону одржао 
је Правни факултет. Први некролог Алану Вотсону објављен је на ен- 
глеском језику у часопису Анали Правног факултета, у енглеском из- 
дању. Алан Вотсон је заиста једно од највећих имена америчког пра- 
ва, мада би се окренуо у гробу када би чуо реч „америчког, јер је он 
поносни Шкотланђанин и увек је говорио: „Ја сам прво Шкотланђа- 
нин, па тек онда Американац“. Рођен је у Единбургу, и припадао је 
том шкотском начину размишљања права, с обзиром [на тој да се 
школовао у делу Велике Британије који је баштинио традицију вели- 
ким делом континенталног права, а не ону чувену традицију ен- 

глеског Соттоп Гау/-а. Тако да је са тим једним срећним околности- 
ма Алан Вотсон од самог почетка добро познавао и Соттоп Га“ и 
ово наше континентално право. Енглези су били јако затворени пре- 
ма Шкотланђанима у области права. Алан Вотсон је, а то је јако зани- 
мљив податак који сам чуо од њега, први шкотски професор који је 
постао професор на Оксфорду. А на Оксфорд га је довео Дејвид Да- 
убе (Рата Паибе), Јеврејин, који је тада предавао Римско право на 
Оксфорду. Он је био фасциниран Вотсоновим познавањем језика, 
познавањем латинског, грчког... Класичар, је л те – Класична гимна- 
зија. Фасциниран је био његовом интелигенцијом, брзином раз- 
мишљања и оригиналношћу мисли. По томе је Алан Вотсон заиста 
потпуно био специфичан. И рекао му је, бар како нама Алан Вотсон 
прича: „Ро уои ууат! а рог поп а! Охјогаг“ На то питање Алан Вотсон 
није могао да верује, јер би био први човек из Шкотске који би ту 
[позицију] добио. Одговорио је Дејвиду: „Наравно, али како“ И тако 
је Алан постао прво професор на Оксфорду, али је тада паралелно 
предавао и у Единбургу. А онда су га узели Американци, када су ви- 
дели колико је талентован. Прво је прешао на Универзитет у Пенсил- 
ванији, па се онда заљубио у своју супругу, са којом је остао до краја 
живота, у једној малој држави, доле, на Универзитету који има чудан 
назив – Џптретзну ој Атепх, усред Џорџије, а не у Грчкој. АТепз и 
Џорџији је један јако добар Универзитет. Један од можда и најпозна- 
тијих у области медицине, али има и изванредну правну науку. И 
тако је Алан Вотсон постао амерички правник. И сви ће данас рећи 
„Алан Вотсон, амерички правник“, који је, ако ништа друго, урадио 
две ствари – креирао теорију правних транспланта, о којој ћемо рећи 
реч-две, а друго је, што је исто много важно, први пут на прави на- 
чин превео „Дигеста“, римску најзначајнију правну књигу, Јустинија- 
нову кодификацију на енглески језик. Није наравно он био преводи- 
лац целих Дигеста, што би било немогуће. Тачније, он је преводио 
делове и организовао посао. И у његовом издању се појављују Јусти- 
нијанове норме у Америчком правном систему. Прва ствар коју сам 
поменуо је наравно теорија правних транспланта – његово уверење 
које је гајио баш као добар правни историчар, да сваки правни сис- 
тем, када креира право, најчешће полази од сопственог обичајног 
права ако су у питању примитивне заједнице, а ако су у питању нап- 
реднији правни системи, загледају како комшије то регулишу, а када 
је у питању модерно право, по правилу узимају у обзир праксу и ис- 
куство упоредног права. Зато је упоредно право једна веома важна 
дисциплина данас, али је оно дуго било погрешно конципирано. Ве- 
ровали су да је упоредно право техничка дисциплина, а не наука – 
„Хајде само да видимо како је то у Немачкој, у Француској, у Ен- 

глеској и у другим земљама“. А Алан Вотсон, и једна друга група 
професора, међу којима и наш професор Бора Благојевић кога сам 
већ и поменуо, и који је основао Институт за упоредно право који и 
дан данас постоји, био је на становишту да је упоредно право наука, 
а не само метод. И то је кључно питање. Да ли је упоредно право само 
метод – како да видим шта је где, или оно има неку дубљу суштину – 
да ли норме утичу на норме. И то је та школа мишљења која је превла- 
дала, да је упоредно право наука. А како се та наука развија, Вотсон је 
дао одговор кроз теорију о правним трансплантима. Дакле, када год 
човек поставља себи питање „како решити један правни проблем“, 
погледаће како је то било у римском праву, прво. Па ће онда погледа- 
ти како је то било у неким другим правним цивилизацијама, у фран- 
цуском законику, аустријском грађанском законику у 19. веку, па ће 
онда доћи до савременог права и рећи: „Хајде да видим како је то 
уређено у суседним земљама“. Ја сам, мада правни историчар, учест- 
вовао у припремању неких законских текстова, један је био Закон о 
Универзитету, а други је био Закон о односу државе и цркве. Ја сам 
тада схватио колико је Алан Вотсон био у праву са теоријом о прав- 
ним трансплантима, јер сам видео да су све те законодавне комисије, 
прво што су урадиле рекле: „Хајде да сакупимо како су то решили 
Хрвати, Словенци“, јер они су раније отишли у Европску унију, па су 
и та питања брже решавали. „Дај да видимо решења из Мађарске, Гр- 
чке, окружења“. Дакле, ниједан законодавац више не измишља топлу 
воду, већ полази од неких решења која потом покушава да прилагоди. 
Алан Вотсон је зато посебно био одушевљен српском правном исто- 
ријом, јер је у српској правној историји нашао додатну потврду своје 
теорије. Он је, наравно, поставио питање: „Како долази до правних 
транспланата““ Да ли зато што писац закона воли један правни сис- 
тем и има поверења у његаг Некада, сасвим извесно, то Алан тврди, и 
то је тачно, до транспланата долази наметањем, некада силом, некада 
милом, на пример, као што Европска унија нама намеће европске 
правне норме. Каког Сада, на пример, кроз праксу Европског суда за 
људска права – по систему, пресуди ти другачије, па ће твој државља- 
нин, ако на крају у твом домаћем законодавству не добије оно што 
мисли, да тужи државу пред Европским судом за људска права. И ето 
га, уједначавање права на нивоу Европе. То су сада ти правни транс- 
планти због којих сваки законодавац помало води рачуна о тим ев- 
ропским стандардима. Никада неће да Вам Европљанин каже да они 
имају готова решења, него углавном „асаше соттиппнате“ – заједнич- 
но право, и ту смо отприлике, на нивоу принципа. Али свакако те 
принципе треба преточити у конкретну правну норму, и онда се заис- 
та прибегава правним трансплантима. То су, ја бих их назвао – „прав- 

ни транспланти милом“. Поред оних силом. Али, трећа група правних 
транспланата, због које је Алан Вотсон највише нападан, и због којих 
ћете наћи дрвље и камење које се баца на Вотсона. А то је чињеница у 
коју је он био дубоко уверен – да некада транспланти настају случај- 
но, због случајности. И омиљени пример му је био Турски грађански 
законик, који је реципиран од Швајцарске. Можете мислити! Турска, 
Кемал Ататурк (Мичаја Кета! Атаник), полигамија, чудо Божије... 
Шеријатско право, нарочито у области породичног права, узимају 
швајцарски трансплант. Зашто, каког „Ататурк је желео да то буде 
модерно“. Све то јесте тачно. Али зашто баш швајцарско, што нису 
узели Немачки законик који је после тога био донет и који је био још 
бољи. Зашто швајцарски, а не немачки, зашто не француски Соде 
СтуП као модел. А пре тога је Турска великим делом се угледала на 
француско право. У 19. веку, наравно, и поред тога што је шеријатско 
право било преовлађујуће, у Турској је био један покрет модернизо- 
вања много пре Кемала Ататурка, и угледали су се на француско пра- 
во. И зашто сад одједном швајцарско правог Алан Вотсон се толико 
заинтересовао да је отишао у Турску, и провео тамо скоро две године 
истражујући шта се ту десило. Ту се и заљубио у Туркињу, па научио 
турски. Узгред, он је 12 језика говорио без проблема, између осталог и 
турски. И онда је дошао до једног врло бизарног закључка – да је Ке- 
мал Ататурк задужио свог министра правде, Бозкурта (Маћтиг Еза! 
Вогкит), да он види које ће право да буде модел за Турску. Одговор је 
био прост. Дотични министар правде је студирао у Швајцарској, нај- 
боље је знао швајцарско право, и руку на срце, вероватно је био 
заљубљен у швајцарско право, и оно, руку на срце, јесте било један 
врхунски правни систем и најбоља грађанска кодификација у том пе- 
риоду, и он је рекао Ататурку: „Идемо на Швајцарску“. А онда је Вот- 
сон рекао да, да је министар студирао у Немачкој, вероватно би у пи- 
тању било немачко право, а да је студирао у Француској... И тако је 
Алан Вотсон био изложен критикама изузетним. А онда је Алан упоз- 
нао Србију, и случај нашег грађанског законика, који му је постао по- 
сле омиљени пример за то да правни транспланти могу настати и так- 
вим некакавим стицајем околности. Јер Српски грађански законик, 
као што многи наши студенти данас знају, у почетку је, по Милошевој 
иницијативи, по којој је рађен, дат једном Грку – Георгију Захаријаде- 
су – који је био учитељ Кнеза Михаила, да он направи на основу 
француског Соде Стт-а, јер тај законик је тада заиста био главна 
звезда, донет 1804. године, а Француска је тада била велика. Тако је 
одређено да се према Соде СтИ направи некакав модел за Српски 
грађански законик. Тај Захаријадес је јако то лоше урадио, јер, ем је 
био Грк па није добро знао српски, ем није знао ни француски, па је 

преводио Соде Ст са немачког. И тако је Милош добио неки текст, 
како би Милош рекао, који је био „чорбине чорбе чорба“, и онда каже 
Милош, Алекса пише у својим мемоарима: „Овај што пише или је био 
пијан или је луд, ово не вреди ништа“. И тако он позове, прича је мало 
дужа, а ја се сада скраћујем, Јована Хаџића, српског адвоката из Новог 
Сада, а једно време чак и градоначелника Новог Сада, творца Матице 
српске, једног интелектуалца светског формата, који је, наравно, шко- 
ле завршио у Пешти и Бечу и коме је немачки био најближи језик, и 
који је живео у Аустрији и знао за Аустријски грађански законик. А 
тада није био велики избор: године 1804. Соде Ступ, 1811. Аустријски 
грађански законик, и пре Српског грађанског законика, Ви од позна- 
тијих законика имате још само Холандски грађански законик од 1838. 
године, али који је баш копија Соде Ст -а. И сада долази Хаџић код 
Милоша и каже: „Ма није за нас француски модел, ми смо ближи 
Аустрији, па да се ми угледамо на Аустријски грађански законик“ Уг- 
лавном, да скратимо причу, захваљујући Хаџићу, и Милошу који је 
прихватио Хаџићев савет, Србија је ушла у круг аустријског права и 
германске правне традиције, а не у круг француске правне традиције. 
А ове две традиције се у многим стварима разилазе. Ви знате да код 
начина стицања постоје знатне разлике – да ли је неопходан само ш5и5 
тил или је потребан и тодиз асдитепа!. Кључне, важне ствари! И ми 
смо ушли у немачку традицију, захваљујући томе што је Захаријадес 
лоше урадио посао. Е, то је онда за Алана Вотсона била права послас- 
тица, и причао је о Српском грађанском законику широм света. 


Д. В.: Када смо већ код Српског трађанскот законика, да ли за њета мо- 
жемо рећи да је пуко преписано дело аустријског трађанскот законикаг 


С. А. Опет је сјајно питање. И то је била вечита тема. Српски грађан- 
ски законик је скраћени Аустријски грађански законик. Јесте скраћен, 
аустријски је имао хиљаду пет стотина чланова, наш има девет сто- 
тина и педесет. Еј, али станите па се запитајте, ако ти од хиљаду пет 
стотина чланова треба да направиш девет стотина и педесет, па ниси 
могао да га препишеш. Нешто си морао и да избациш. Већ је то један 
ауторски допринос, да ти процениш шта је потребно Србији, а шта 
није. Али да враг буде још већи, ту има још много ствари које је Хаџић 
унео. Велики Слободан Јовановић је за Хаџића рекао: „Он је био само 
добар копист“, али је и Слободан био мало одмеренији у тим напади- 
ма, које су професори права са почетка 20. века упућивали Хаџићу, 
управо са тим у виду, да је то лош превод Аустријског грађанског за- 
коника. А мислим да је Аранђеловић писао да је то „највећа срамота 
српског правничког света, да има овакав законик који не доликује ни 
овоме ни ономе“. Међутим, тај Српски грађански законик из 1844. го- 

дине је преживео и Аранђеловића и Перића, све те своје критичаре 
који нису били у стању да направе бољи. Покушавали, покушавали, 
и сви су заглавили на истој ствари, на питању како решити питање 
породичне задруге. Због чега су критиковали Хаџића – „он је угушио 
српску задругу, он је направио геноцид према српском породичном 
животу“, а на крају, ни они нису имали храбрости да 1908. и 1909. 
године, када је започет неки пројекат, загризу то питање политичке 
природе. И онда су и један и други, а Аранђеловић нарочито, рекли: 
„Нека то питање реше политичари“. И политичари га нису решили, и 
остао је грађански законик до 1945. године. Преживео је 100 година, 
захваљујући томе што га је Хаџић урадио одлично. Он јесте, наравно, 
имао за узор Аустријски грађански законик, и у том домену Српски 
грађански законик јесте правни трансплант, нема дилеме. Али прав- 
ни трансплант може бити заиста потпуно силом наметнут, потпуно 
преписан некритички, и оплемењен домаћим правом. И прави прав- 
ни транспланти функционишу по том рецепту, који Вотсон у ства- 
ри и сугерише – обавезно видети како је код других, али обавезно га 
прилагодити сопственој правној традицији. Е, у томе је значај правне 
историје и правне традиције – мораш познавати своју правну тради- 
цију, па да онда када узимаш неки правни трансплант, он не угуши 
оно што је изворно у једном народу, и што мора да се чува. И не само 
зато што је то ствар традиције, већ зато што је то једно дубоко правно 
утемељење које улива поверење људима да је право њихово, да је пра- 
во не вештачка творевина, већ творевина која произлази из колекти- 
вног памћења, да је аутохтоно. 


Д. В.: Скоро сам прочитао једну занимљиву реченицу, која каже: „Оно 
што су математика и физика за природне науке, то су историја и 1е0- 
Трафија за друштвене науке и управо шо пошврђује ова Ваша прича. 


С. А: Апсолутно. 


Д. В.: Сам Јован Хаџић је сашмашизован још због нечећа, а шо је ио- 
ложај жена пио Сриском трађанском законику. Да ли нам можеше рећи 
још нешто о ттомег 


С. А: И то је још једна велика неправда, коју сам ја лично мислим 
отклонио, макар у књигама. Хаџић је био највећи присталица изјед- 
начавања жена у Српском грађанском законику. Он је водио тешке 
преговоре са Милошем. А Милош није био баш за то. Јер пазите, сада 
у српску чаршију увести жену као пуноправног члана друштва, који 
ће имати права у области наслеђивања... Ћерке које ће бити наслед- 
ници колико и син, које ће имати целокупан правни положај процес- 
ни као и мушкарци... И то је било нарочитно деликатно, а посебно у 

наслеђивању. Жене су иначе знале шта их чека – добиће мираз, и то 
им је, што им је. И то је било српско обичајно право. Е, онда је Милош 
урадио ону чувену анкету. И то је опет било сад паметно Милошево 
решавање политичког проблема, као што су и они каснији рекли: „О 
томе нека одлуче политичари“. Милош је рекао: „Нећу ја да одлучим, 
дај да видимо шта мисли народ“. И народ је рекао: „Ма какво, бре, 
изједначавање жена, ћерка има да буде ћерка, жена има да буде жена“. 
Хаџић се бунио из дубине срца, јер је Аустријски грађански закон већ, 
за разлику од Француског, изједначио у великом делу процесну, пра- 
вну и пословну способност жене. Међутим, негде као што знамо, Ми- 
лош одлази из земље због оних превирања, долазе Уставобранитељи, 
долази Александар Карађорђевић, и, у суштини, Милош је заслужан 
што је Српски грађански законик донет, али он није донет у Мило- 
шево време. Године 1844. већ је на власти Александар Карађорђевић, 
и био је јако слаб владар. Уставобранитељи су водили главну реч, и 
онда се мучени Јован Хаџић борио са Државним саветом. То је била 
борба за голи живот. Хаџић је чак у једном тренутку био спреман да 
дигне руке од свега, тражећи да жена има иста права као и мушкарци. 
Међутим, Државни савет, вероватно као и Милош, руковођен потен- 
цијалним гневом српске чаршије, мушкараца, инсистирао је да остану 
она решења која су. И тако је Српски грађански закон ускратио право 
наслеђивања ћеркама, оставио им је само мираз. Тачније, конзерви- 
рао је оно што је било у обичајном праву. Али, то није спречило бе- 
оградске даме да у пролазу поред Хаџића пљуну за њиме и узвикну: 
„Гаде један, како си могао, уништио си нас, срам те било!“ Имамо то у 
његовим мемоарима, скоро су штампани. И тако је сав одијум пао на 
несрећног Хаџића, и због преписивања, и због положаја жена, а он ни 
крив ни дужан ни у првој ни у другој ствари. 


Д. В.: На Правном факултету Универзитета у Беотраду 2009. тодине 
је основана Фондација Алан Вошсон. Да ли фондација и данас живи, 
и како радиг 


С. А: Хвала Богу, фондација живи, живела је, и, надам се, живеће. 
Имали смо једну малу кризу, у периоду када се Алан разболео, јер нама 
је Алан био стални мотор. Он не само да је дао финансијска средства 
за награђивање студената, која су се временом полако топила, али то 
је био најмањи проблем, него је он лично учествовао у избору побед- 
ника. Наши су студенти писали радове на тему правних транспланата. 
Ми смо захватили све, од Законоправила Светог Саве, па до Душано- 
вог законика, српских устава, Српског грађанског законика. Многе су 
теме продефиловале кроз фондацију. Многи добри аутори, сјајни ра- 
дови се и даље цитирају. Тако [се] данас на Соовје боокг може пронаћи 


466 


Давид Д. Вучинић (стр. 438–483) 





рад Батрићевић Ане, које се и данас цитира као дело из Алан Вотсон 
Фондације, јер се налази на нашем сајту. То је Алан држао добрим де- 
лом својим ауторитетом. Он је чак и долазио и лично уручивао на- 
граде, и знате колико је то могло значити студентима када један такав 
великан лично вама уручи награду. Најмањи је проблем био што је то 
тада, износило чак пет стотина долара. Временом се то помало топило 
и топило. И када се Алан разболео, био је виталан, али се физички 
тешко кретао, и није више долазио до Европе, онда је већ смањио ин- 
тензитет комуникације преко мејлова. Онда смо мало ушли у ту кризу, 
мало нам је фондација замрла. Имали смо две-три године да се ниједан 
студент није јавио. Вероватно смо и ми мало криви за то. Нисмо било 
довољно агресивни и нисмо довољно побуђивали студентског интере- 
совања, али, срећом, пре годину-две јавиле су се нове снаге на нашој 
катедри, а видим ту управо и мог младог колегу и пријатеља Давида 
као будућег носиоца те јако важне фондације. Ево, писмо смо добили 
пре неки дан од једног колеге из Холандије, Пољак пореклом, који се 
интересује за Фондацију и пита да ли би могао његов чланак да пос- 
тује на Алан Вотсон фондацији, на нашем сајту. Онда сам му рекао: 
„Да“, и онда смо мало оживели тај сајт, и заиста, Алан Вотсон мора да 
живи на овом факултету јер тамо у Џорџији... Знате већ и сами шта је 
Америка, тамо се забораве они који су отишли. А Алан је имао душу 
словенску. Јер Шкотланђани, Срби, Црногорци, ми смо исти. „Ми 
имамо душу, они је немају... то је Алан говорио за Енглезе и Амери- 
канце, „...а ми Шкотланђани, ми смо потпуно другачији“. И у то сам се 
уверио и на Алану и на многим другим колегама из Шкотске. И заиста 
су пуним срцем овде налазили свој други дом и свој други Универзи- 
тет. Грант Меклауд (атап! МеСТоиа) који је на крају делимично и нау- 
чио српски, у свој кабинет у Единбургу однео је слику Вука Караџића 
и гусле. И у Единбургу, у том кабинету, до скоро, док професор није 
отишао у пензију, стајале су гусле. Имали смо увек велике пријатеље 
међу Шкотланђанима. А наравно, ту је Вотсон прва звезда. 


Д. В.: Поред Фондације Алан Вошсон којој сте на овом факулшешу 
удахнули живот, такође је познат и, а одавно већ и ван факултеш- 
ских Траница, Форум Романум, шакозвани „клуб љубишеља римско! 
права и аншике“. Ви сте један од оснивача овот Клуба и њетов дуто- 
тодишњи председник, па нам рецише, како је дошло до идеје да овај 
клуб, ишекако јединсшвен по свом концепту рада, буде основан. 


С. А.: Јединствен је и по томе што траје, ево сада већ педесет година. 
Ми, Боже здравља, ове године треба да прославимо педесет година 
форума. Настао је захваљујући иницијативи ове двојице професора, 
Драгомира Стојчевића и Обрада Станојевића. Професор Стојчевић 
је достао путовао по свету, и то је наша срећа, срећа моје генерације, 

што смо већ имали професоре који су били отворени према ино- 
странсту. И професор Обрад Станојевић је предавао по иностран- 
ству и објављивао књиге, предавао по Америци. Професор Стојче- 
вић је исто био један од водећих романиста, у Амстердаму видео 
дело и идеју професора Ханса Анкума (Јоћап Ађет „Напз“ Апкит), 
иначе члана Холандске краљевске академије наука. И он је сада већ 
упокојен, и његова слика је сада овде са нама, пошто је и он део Фо- 
рума. Он је рекао: „Хајде, ми имамо тај Форум, где се студенти и 
професори састају једном месечно, и разговарамо о римском праву, 
па се онда мало и дружимо“. То се допало професору Стојчевићу, и 
он је често говорио: „Идеја је моја, а бензин је Обрадов“. И стварно, 
Обрад Станојевић је то преузео. Он је тада био млади професор, са 
својих четрдесет и неколико година. Стицај околности је био да се ту 
појавила ова наша генерација из Класичне гимназије, нас четворо- 
петоро. На то је Обрад одмах рекао: „Па ви сте нама потребни, ми 
хоћемо да правимо клуб пријатеља римског права и антике, а вама 
је то урођено“. Видео је колико знамо. Почели смо са рециталима ла- 
тинске поезије, под свећама. Имамо и инкриминисане слике када нас 
је тадашња факултетска партијска организација прогласила дисиден- 
тима јер палимо свеће у просторијама факултета. 


Д. В.: Субверзивни делашници... 


С. А.: Тако је. Опасни по државу и режим. И једва смо спасили Форум 
да уопште има право да се састаје, уз обећање да никакви рецитали 
неће постојати. Идеја Форума је била као и у Амстердаму: дакле, нека 
стручна тема о којој се говори, али пре свега људски контакт између 
чланова Форума, студената, али и професора који чине Форум. Фо- 
рум је био замишљен управо као клуб, универзитетски, професора 
и студената, чега имате много у англосаксонском свету – Оксфорд, 
Кембриџ... Они знају шта су ти клубови и колико они могу дати сту- 
дентима у неформалној комуникацији. И тако смо ми почели да се 
богатимо знањима уз Обрада, Стојчевића и наше друге професоре са 
других катедара који су почели да долазе. А ми смо опет то преузели 
као своје место. 


Д. В.: Као шрансилантш. 


С. Ал Као трансплант. И богами, Алан Вотсон је постао велики 
заљубљеник у Форум, а сада, опет нажалост, покојни Ханс Анкум је 
долазио на сваку пету годишњицу Форума. Последња на којој је био 
била је четрдесета годишњица Форума, и већ је правио планове (а 
имао је већ добрих 80 година) шта ће он да ради када буде следећа, 
45. годишњица. На ту следећу годишњицу нажалост није могао да 
дође, из објективних разлога, јер је већ био покојни, али је зато био 

професор Герхард Тир (бетагта Тћит) из Минхена, Граца, сада члан 
Бечке, Аустријске академије наука, и он је сада наш Цезар иностра- 
ни. Јер смо увек имали иностраног Цезара, увек, поред сталног Цеза- 
ра. А овде му можете видети и слике. Ено га Обрад као други Цезар, 
а трећи Цезар је моја маленкост, и онда смо увели стране Цезаре. То 
је био, наравно, Алан Вотсон, и ево сада Герхард Тир. Надамо се да 
ће нам Герхард Тир бити присутан када будемо славили 50 година 
Форума, и надамо се да ће и Форум преживети време. 


Д. В.: Оквирно, колико Форум данас броји чланова, и ко су њетови ис- 
такнуши члановиг 


С. А.: Хм, Форум је кроз педесет година постојања имао сигурно пре- 
ко хиљаду чланова, најмање! У ствари, у свакој генерацији их буде 
педесетак. Али у последњих неколико генерација није то баш тако 
бројно. Некада су се овде одржавали читави концерти, различити до- 
гађаји, ишло се на форумске екскурзије – све, дакле, са већим бројем 
активних студената. Али, дакле, у укупном броју, сигурно преко 
хиљаду и много више од хиљаду. Ми имамо великим делом сачувану 
архиву Форума, па ћемо можда за педесет година да простудирамо 
и да можемо да дамо тачнији одговор. Али оно што сигурно знамо, 
што смо пропратили, то је осамнаест форумских бракова. Имамо 
осамнаесторо људи који су се упознали и заволели на Форуму, и који 
су после изградили дивне породице. И данас заправо имамо много 
форумске деце, која су данас, не само дипломирала, него су сада већ 
и они увелико родитељи, и већ припремају генерације унука за Фо- 
рум. Форум је дакле, имао јако много истакнутих људи. Велики део 
наставника на нашем факултету је прошао кроз Форум. Десетак, пет- 
наестак њих сигурно. А многи чланови Форума су се нашли и на зна- 
чајним местима у нашем друштву. Нећу опет о политици, али знате 
да је наш Никола Селаковић био душа Форума, али имамо и најбоље 
београдске адвокате који су Форумаши, као и најбоље српске при- 
вреднике, али не бих опет о именима, да им се не би неко навукао па 
да тражи некакву донацију. Али заиста, у свим сферама права. Ето, 
на пример, и у дипломатији, да не причамо. Наши форумаши су били 
амбасадори на најистакнутијим местима. Један је, нажалост, тако и 
погинуо. Њега ћу једино поменути – Оливер Потежица. У Либији, у 
оном чувеном атентату. Али, ето, све је то изашло из ове просторије. 


Д. В.: Поред аншичкот права, Ви сше се бавили и аншичким беседни- 
штавом. Конкрешно, Исејевим судским беседништшвом, које студенши 
изучавају на предмету Упоредна правна традиција. Међушим, шо 
студенши не проучавају као какво мршво слово на папиру, већ на је- 
дан, другачији, па, мотли бисмо рећи на један иншеракшиван начин, 


469 


Весник правне историје, година |, 1/2020 





и шо у облику симулације аншичког суђења. Овај Ваш иншеракшив- 
ни мешод извођења насшаве поприлично је широко прихваћен у ино- 
странству рекао бих, толико, да је добио титулу „беотрадског мето- 
да подучавања“. Да ли нам можете објасниши како тај „београдски 
метод подучавања“ изгледа у настави, које су његове користи за сту- 
денше, као и шо да ли он са собом носи и одређене ризике и какав 
је њетов целокупни образовни ефекат. И још бих Вас замолио да нам 
кажете 1де је све овај метод рада пустио корење у Европи. 


С. А.: То јесте једна врло специфична форма, она није специфична 
када имате у виду англосаксонски свет, јер они имају различите обли- 
ке учења кроз симулацију. Симулација суђења, тоог соип! и различите 
те форме које су биле можда и посредна инспирација како да учи- 
нимо живљом античку судницу. И тако се родила идеја да бисмо ми 
могли да направимо некакву симулацију суђења из Атине, на осно- 
ву неких говора, аутентичних – Исејевих, Демостенових, али да онда 
учесници ту буду студенти, у улози грка тужиоца, туженог, сведока 
и других учесника у поступку, и то да буде ако је могуће са тогама, 
у чаршавима, и са реквизитима – на пример, клепсидра, водени сат 
који мери време. Гласање помоћу некаквих специјалних справа које 
су постојале у атинској судници, тако да је било генерација када смо 
ту импровизовану судницу у потпуности чинили атинском. И једне 
године је ту била једна међународна конференција наших колега из 
правне историје, којима је пало на памет да им покажемо како функ- 
ционише наша судница, наш тоог соит! из области правне историје. 
И то што смо приказали је наишло на опште одушевљење страних 
колега. Тада је ту био професор Герхард Тир (бетага Тћиг) из Беча, и 
био је пре тога Декан у Минхену, као и Алберто Мафи (Абето Мај- 
ћ) из Италије, из Немачке Гвидо Фајфер (Си:лдо Рјегјет) и још бројни 
различити професори који су се заинтересовали, али ова тројица су 
преузели. Па је почела мала симулација у Грацу када је професор Тир 
прешао да буде професор из Минхена и Беча у Грац. Онда је почела у 
Милану, па у Мађарској, и почели смо онда да правимо као некаква 
мала такмичења. Није на тим такмичењима било никаквих награда, 
нити ко је ту најбољи, него су студенти имали циљ да покажу како 
то они раде. Да би на крају овај наш метод стигао и до Харварда. 
Адријана Лани (Ад4аап Гапит), која је тренутно једно од највећих 
имена које се бави античким грчким правом, на Харварду предаје из- 
међу осталог и то. Она је имала своје симулације и своја суђења, и рад 
сам да Вам дам фотографије са њеног суђења, јер је у Нагуата зчидет! 
Јау, теђјем, изашла репортажа о томе како студенти на Харварду имају 
симулацију суђења по моделу Београда. То је наша мала велика тајна. 

Д. В.: Тај беотрадски мешод подучавања је спој и правне клинике и 
тоог соит!-аг 


С. А.: Апсолутно, апсолутно. Главна идеја је била управо у томе, прво 
да студенти осете себе, као бруцоши, да они имају осећај за живо 
право, а не само за право из књига. Друго, да имају способност из- 
ражавања. Још важније, да развијају аргументацију. Даље, да схва- 
те како судија одлучује. Шта све утиче на одлучивање и, оно што је 
можда најважније, да развијају своју општу културу, и да тај свој на- 
чин изражавања преточе сутра, прво у своје испите. Наша реторика 
је то исто показала, да студенти када заврше курс, просечна оцена 
почиње да им расте. Тако је и са нашим студентима са прве годи- 
не. Они који прођу кроз стручну групу, а не забушавају, а обично је 
врло мало таквих, можда ни 10%, они сви постају одлични студенти. 
Великим делом захваљујући и томе што на тоог соип-у науче како 
треба продати аргументе. Како треба бити сугестиван, на који начин 
се убеђује странка, на који начин се убеђује суд, али и на који начин 
се убеђује и професор на испиту. 


Д. В.: Поменули сте студеншску способност изражавања, и ја бих се 
ту надовезао на домете аншичко! беседништава, које сше Ви сједини- 
ли са одликама модерног рићис зреактр-а и прешочили у књилу која 
је чак била и натрађена 2009. тодине као најбоље научно осшварење 
наставника и сарадника. Да ли нам нешшо можеше рећи о овој књизи 
– Кћејопке Тесћпег 


С. А: Тако је. Мени реторика јесте ушла у крв преко Исејевог суд- 
ског беседништва, Демостена, Класичне гимназије, све се то свезало. 
А онда сам и ја схватио да је стварно студентима права неопходно да 
имају реторику као предмет. Међутим, важан моменат у свему томе је 
била и једна дивна манифестација, такмичење у беседништву, које је 
постојало тада, у том тренутку када сам ја постао студент. Дакле, пре 
студентских демонстрација 1968. године постојало је некакво такми- 
чење на Правном факултету, али су ту долазили и студенти правних 
факултета из других крајева бивше Југославије, и то такмичење је 
трајало до негде 1972–1973. године. Ту је упорно побеђивао студент 
са Правног факултета Универзитета у Београду – Слободан Рашић, 
чувени судија, а који је имао и своју озбиљну дилему када је изрицао 
прву смртну казну. Много је пута о томе говорио. Мома Рашић је био 
толико добар беседник да ови из жирија нису могли ником другом да 
дају награду, а у жирију су били и Словенци и Хрвати. И онда су му 
рекли трећи пут: „Немој да се кандидујеш и четврти, нећемо ти дати, 
због кључа. Мора неки победник да буде из других крајева“. Међутим, 
тај четврти пут се није ни десио, јер је кренула она мала политичка 

ујдурма око уставних амандмана. Правни факултет је ушао у жижу, 
због дискусије о уставним амандманима. Неки су професори, као, на 
пример, Михајло Ђурић, као што знате, стигли до затвора, а неки су 
изгубили посао на факултету, као Воја Коштуница. И углавном, тада 
је беседништво престало. Ја сам био довољно срећан као бруцош да 
сам видео како је то изгледало. Плус, Исеј. Схватио сам да би то тре- 
бало оживети као такмичење, али да би студенти требало да имају и 
предмет. Па сам тада, наравно, са Обрадом разговарао, и Обрад је ре- 
као: „Наравно, ма ми ћемо то заједно да радимо“. Обрад је био такав, 
класичарски дух. Он формално није завршио Класичну гимназију, јер 
је човек из Прокупља. Тамо ње није било. Али је то био интелекту- 
алац светског формата. И то је предност овог факултета, што је имао 
и те људе који су рођени у малим срединама, а који су израсли у грдо- 
сије, у дивове. И тако смо онда ми одлучили да прво идемо да пишемо 
књигу, па ћемо онда показати колегама да би требало увести и пред- 
мет. Тако је настала и прва наша књига, и то су сада две књиге – Ат 
Кћејгопса, и после Кћегопке Тесћпе. Обрад је ту мало имао другачију 
конценпцију. Он није толико желео да се везујемо за РибИс Зреакто. 
Он је више ту желео да иде ка класичној реторици, а ја сам, не зато 
што сам млађи, него зато што сам ваљда више осетио да ново време 
долази – ипак је Обрад 1930, а ја 1950. годиште, па је тих 20 година 
изгледа мало оптику променило – и ја сам схватио да ствари иду у 
другом правцу, и да ћемо ми морати да пратимо РибИс Зреакто, ако 
хоћемо да преживимо као реторика. Јер античка реторика је фанта- 
стична, много важна, дивна, али ако ви њу не утопите у оно што је 
потребно импулсу модерног човека, она ће да се чак помало и угаси. 
Као што се и реторика као дисциплина угасила у 17. и 18. веку, када 
су предимензионирали теоријску компоненту реторике. И зато је ре- 
торика престала да постоји. Реторика је свој нови живот, свој теућиа!, 
доживела почетком 20. века, кроз рибис греакто. Е, ту смо онда нас 
двојица покушали то да везујемо, али сам ја мало више вукао на рирИс 
зреакто. Али смо дали нешто што је заиста остало као трајни траг, а 
то су пре свега наша такмичења у беседништву. 


Д. В.: Колико дуо већ постоји то треће обновљено шакмичење у бе- 
седништвуг 


С. А.: Да, то је тачно – треће обновљено такмичење у беседништву. 
Хвала и на том додатку. Прво је било давно, прво је било још 1955– 
1956. године, али смо ми имали срећу да смо срели човека који је 
тада био победник – Божић се зваше. И он нам је дао стенографске 
белешке. Ми наше такмичење данас снимамо. Прво смо га снимали 
само тонски. Па смо га онда снимали на касете. Па потом на дис- 

кете. А сада га снимамо на нове меморије. А ово прво такмичење је 
било, не снимано, него куцано, два стенографа су на писаћим ма- 
шинама куцали, и ми смо добили те белешке, и њих ено у нашем 
музеју. Ту можете видети како је изгледало то такмичење. То је била 
прва генерација беседништва, која је кратко трајала, можда пар го- 
дина, али је ипак вредно помена, јер је то био први покушај да се у 
комунистичкој земљи ипак мало нешто чује. Све је то ипак било у 
складу са очекивањима, али је ипак проговорила Србија, проговори- 
ла Југославија. Већ је ово друго беседништво било мало деликатније, 
и ту су били присутни озбиљни тонови који су политички, после 
1968. године, били деликатни. Е, када је кренуло наше треће бесед- 
ништво... Таман хајде да завршим са тим политичким тоновима. И 
Ви сами сте сведоци колико се ту слободно говори. Шта је све из- 
говорено у овом нашем циклусу, који ево сада траје већ 25 година. 
Памти се када је Марко Ђуриђ, сада надлежан за Косово и Метохију, 
једну ружу бацио пред ноге тадашњем начелнику Генералштаба 
Војске Србије, и рекао, бацивши ту ружу: „Сахрањујете војску, ево 
вам цвет за венац. Девастирали сте војску“. То је рекао у брк начел- 
нику. А петицаг Петица ћути. Много се пута ту говорило оно што 
се другде није смело говорити. И само када су једном покушали, у 
неким околностима, у Милошевићево време, да нам кажу да би во- 
лели да виде и чују шта ће беседници говорити, Обрад је преломио 
и ја сам рекао: „Не, беседништва неће бити“. Јер начуло се да ће бити 
један говор, мало непријатан, и декан је хтео да га чује и ми смо рек- 
ли: „Не, боље је да беседништво остане слободно, и да једну годину 
прескочимо, него да кренемо у цензуру“. Тако да мислим да је и то 
једна од тајни ових наших 25 година. Наравно, све се може рећи, на 
леп начин. И наш је задатак био, и ми и дан данас имамо тај проблем, 
и нашим беседницима кажемо: „Критикујте, али само водите рачуна 
на који начин“. Јер критика је много жешћа ако је изречена на прави 
начин, а поготову кроз добру беседу. Оно друго је критизерство, које 
не вреди ништа, које није конструктивно. И због тога наше бесед- 
ништво има тако дубоке корене и тако је витално. 


Д. В.: Где је све такмичење у беседништву Правног факулшеша Уни- 
верзишеша у Београду пустило корене, јер видимо данас да слободна 
реч у шом облику заживљава. 


С. А: Хвала Богу, много га има. Почело је прво по правним факул- 
тетима. Први наш следбеник је био Правни факултет у Новом Саду. 
Практично кад и ми. Односно, поново наш форумаш, Срђан Шар- 
кић. Он је тада једно време био декан и професор, исто правне исто- 
рије. Засновао је беседништво на Правном факултету у Новом Саду. 

Одмах после тога у Нишу, Крагујевцу. Потом је преузело Скопље, 
Бања Лука, Подгорица – тада ваљда још увек Титоград. И тако је кре- 
нуло по правним факултетима. Е, онда је кренуло даље – Сремска 
Митровица. Који су исто врло рано почели, практично када ими, и 
то је била паралелна иницијатива једне дивне екипе ентузијаста, који 
су видели нашу књигу, и рекли: „Ево примера“. Тако да Митровица и 
дан данас живи под називом Гих Уетт. Неки су и ту учествовали, ако 
се не варам, и били победници. И наши су студенти тамо по правилу 
победници на Гих Уету, а онда се десио још један важан догађај – у 
Министарству просвете је постојала једна особа, огрешићу се јер тре- 
нутно не могу да се сетим њеног имена, углавном дама која је видела 
како то ниче код нас, и рекла: „Па ово је потребно да се учи по гим- 
назијама и средњим школама!“ И захваљујући тој госпођи, израђен је 
некакав план и програм за наставу Реторике у правно-биротехничким 
школама. Невенка Мијатовић се звала. Захваљујући госпођи Мијато- 
вић, која је то упорно гурала кроз Министарство, Реторика се нашла 
као наставни предмет у правно-биротехничким школама. И такми- 
чења су потом почела по целој Србији на нивоу средњошколаца. И 
када је то почело, ми смо видели да смо запалили пламен који се више 
неће угасити. Све дотле смо бринули да ће то трајати само док смо ми 
ту, и наши наследници, који смо пасионирани. И један од тих наслед- 
ника је наш Давид, беседник од формата, који такође верујем да ће 
чувати традицију такмичења у беседништву и реторику. Али је важно 
да се она сада утемељила ван факултета и да се институционализо- 
вала. То је гаранција да ће тај предмет који је важан за хуманистичко 
образовање живети и у средњим школама, а не само на појединим фа- 
култетима у бившој Југославији и данашњој Србији. 


Д. В.: Кажу: „Правник без доброг товора, ко столар без длета“. 
С. А.: Баш тако. Браво. 


Д. В.: Поред Атз Кћегопса 1 Кћегопке Тесћпе има још једна књижица 
која је плод Вашет рада, и она је издата за 20. и 25. јубилеј постојања 
такмичења у беседништву, и реч је о примењеној решорици. Како је 
та књија замишљена да изтледаг 


С. А.: Па, то је заправо један алманах нашег целог путешествија кроз 
реторику, од такмичења у беседништву, преко различитих контактних 
дисциплина. Ту је поменута једна јако важна епизода. Данас су јако 
модерне дебате. Дебата је постала можда важнија форма и студирања, 
али не само на правним факултетима, него и на политикологији, и 
многим другим. И дебата је међународни симбол студирања. И наши 
студенти су ове године постали шампиони, први у Европи и други у 

свету. И та дебата је у Београду почела овде, поново у Форуму. Ја сам 
имао испит из реторике, и долази један амерички професор, кога сам 
само једном чуо мејлом – Алфред Снајдер (А теа Зтаег). Каже: „Ни- 
сам се најавио, али сам дошао на факултет, и ето, затекао сам Вас“. 
Он је дошао са својом асистенткињом из Вермонта. Пуно име му је 
Алфред Снајдер, али је познатији по надимку „Туна“. Мало је имао 
тако затупаст нос. И он се сматра једним од јоипатое јатћетз модерне 
дебате. Ако говорите са дебатерима, нема ко не зна за Туну. Реко': 
„Добро, али сад немамо времена“, а каже он: „Нема везе, ја ћу ту да 
седим на испиту“. Ја сам то често причао мојим студентима на часо- 
вима реторике. Ништа, ја му кажем: „Хајде ти оцењуј по осећају, не 
знаш језик, али оцењуј наступ и оно што можеш видети“. Да скратим 
причу – оцене које смо ми давали, и оцене које је дао Снајдер Туна са 
својом асистенткињом су се погодиле у 90% случајева. Што само до- 
казује ово што си ти малопре казао, јако је важна форма у којој се из- 
лаже мисао, дакако, важно је и шта се каже, али је исто толико важно 
и како се каже. И тада је дебата почела на нашем факултету. Зато је у 
нашој књижици поменут и настанак дебате као неки изданак нашег 
такмичења у беседништву, једна грана коју је касније развијао наш 
колега Мишко Јовановић. А сада су то узели студенти у своје руке, и 
сада студенти дебату воде сами. Њима више не треба никакав про- 
фесор. И одлазе на светска првенства и освајају све могуће дипломе 
и прва места. Тако да је, заиста ми се чини, из ове наше реторике која 
је почела прилично скромно и стидљиво, из такмичења у беседни- 
штву, кроз симулацију суђења, све мало по мало израстало ово што 
сада можемо сматрати нашим чедом. 


Д. В.: Каква је култура товора међу омладином данасг 


С. А: И сами знате. Врло, врло, врло на незавидном нивоу. И, нажа- 
лост, јако се тешко исправља. А на срећу, на нашем факултету има 
студената који хоће да дођу на час реторике... 


Д. В.: Али и са других факултета... 


С. А: А ја имам срећу да је и сниматељ наш и режисер овога што 
сада радимо био једне године курсиста на нашем курсу реторике. 
Мада је завршио Академију уметности. Имамо, да, сваке године, и 
студенте са других факултета. У једној генерацији смо имали двојицу 
стоматолога, који су учили студенте како се перу зуби. У једној гене- 
рацији смо имали оног човека што је дуго водио на Студију Б радио 
програм. И њему сам тренутно заборавио име. Имали смо и једног 
докторанда са физике, који је радио у Институту за физику. Имали 
смо велики број студената са Филолошког и Филозофског факултета, 

а то нам је сада већ и уобичајена публика. Студенти са политичких 
наука такође. 


Д. В:: И са Теолотије након што је Омилишика избачена као предмет“ 


С. А.: Тако је, тако је. Са Богословског. Углавном долазе и други. Али, 
твоје основно питање је у ствари јако депресивно. Јер и после курса 
реторике, понекад, и овима који заврше курс реторике искочи по- 
нешто од оних беседничких мана. Па и ви сами знате и слушате ко- 
лико има оних развучених вокала... Ја данас не могу да живим када 
слушам рекламу за цене, „купите ту и ту... то кошта деведаест девет 
кома деведаесет девет“. Ја просто не могу то више да слушам, а слу- 
шам моје студенте са оним њиховим узречицама „овај, мислим, зна- 
чи“, и без тога се реченица не започиње. Ужасна је култура говора. 
Мало је боља додуше, и то морам рећи, са некаквим ипак трачком 
оптимизма, међу ђацима из ових правно-биротехничких школа, на 
пример... А ви бисте прво очекивали да ови гимназијалци можда 
буду који ће носити бољи говор. Али вероватно захваљујући томе 
што имају реторику, они ипак, пошто нама долази добар део студе- 
ната из правно-биротехничких школа, како су се већ некада звале, 
ипак мало имају бољи тај ниво културе говора. И ето да се покаже да 
не мора увек гимназија да буде најбоља у свему. 


Д. В.: Чувена је Ваша реченица да студент никада неће биши добар 
студенш ако факулшеш не осети као своју другу кућу. Ви сте били 
глава ше куће, то јест декан у два мандата. Који Вам је био омиљени 
сетменш деканскот позива, и каква су Ваша искуства на тој позицији 


С. А.: Било је ту и добрих и лоших тренутака. Вероватно најузбудљи- 
вији тренутак је био штрајк студената, када су тражили, а ни сами 
нису знали шта. Али је ту било инструментализације са студентима 
Филозофског факултета који су се умешали... Па је требало нешто 
ту да се дешава... И то ми је био најтрауматичнији део. Јер сам знао 
да су то моји студенти, али нисам могао да верујем да би они тра- 
жили једне потпуно тако бесмислене ствари. Само „рокови, рокови, 
рокови“ и ништа више од тога. Оно што ме је највише бринуло то- 
ком деканског мандата је била изградња једног новог факултетског 
простора, изнад амфитеатра пет. Ми то сада зовемо Галерија. Са две 
нове слушаонице, и са десет нових кабинета. Факултет је постао те- 
сан. Ја сам се као декан суочавао са проблемом где ће се одржавати 
испити. Где ћемо смештати наше младе колеге који дођу као сарад- 
ници у настави, као асистенти приправници. И дан данас, и поред 
тога што смо ово направили, опет буде по четворо-петоро у једном 
кабинету када дођу. А наравно, просторије слушаонице су нам биле 

преко потребне када смо кренули у ту озбиљну интернационализа- 
цију факултета. Па када смо добили тај међународни мастер европ- 
ских интеграција, а још више међународни мастер у области јавних 
набавки заједно са Италијанима, а који су иначе водећи у Европи у 
мастеру јавних набавки. Практично, прве студије које су се одвијале 
у тим новим просторијама биле су међународне студије европских 
интеграција на страном језику. Ја бих рекао да су то биле главне 
тачке које су определиле шта су моја прва сећања на деканство. Тај 
штрајк студената који се на срећу завршио мирнодопски, наравно, 
уз велику помоћ самих студената, и то бруцоша, тадашњих, тек при- 
дошавших, у октобру месецу, који су нагрнули у амфитеатар и го- 
ворили: „Хоћемо предавања, нећемо штрајк“. И овај, ајде да кажемо 
неки материјални траг који остаје иза деканства. Иза декана по пра- 
вилу остаје и оно што је за студенте јако важно – комуникацијама са 
студентским организацијама. Ја сам увек имао јако добру комуника- 
цију са мојим студентима, али сам се сада први пут нашао на другој 
страни – студенти увек траже једно, а управљачи морају да спроводе 
друго. Или оно што налаже закон, или оно што налаже наставно-на- 
учно веће или оно што сами сматрају да треба урадити, попут ре- 
цимо тих испитних рокова. И ево, хвала Богу, и поред тога штрајка, 
ми смо сада полако свели тај број испитних рокова на неку нормалу. 
И оно што је за мене било најважније, да је Правни факултет тада 
стекао своју међународну репутацију. Ми смо у том времену имали 
на нашем факултету не десетине, него стотине различитих стручња- 
ка из иностранства, различитих институција, потписали небројено 
уговора са бројним универзитетима у свету, врло престижним, мно- 
гим државним институцијама. Обезбедили стаж студентима који 
су дипломирали, и то плаћени стаж, односно, како би се то рекло, 
пробну праксу у државним институцијама, или привреди... Тако да 
мислим да је у том делу за мене деканство било важно искуство, и да 
сам осетио неко задовољство у томе послу. Много је ризика, много 
је страха од различитих несрећа које се дешавају, од онога што може 
да направи заиста велики белај. На овом факултету је било и једно 
убиство, на овом факултету је било и једно самоубиство. Што сам ја 
све пуштао у главу када сам се прихватао деканства. А онда ме је за- 
копао мој унук који је тада још био клинац од неких дванаест година, 
и рекао: „Деда, па шта ће ти тог Замисли да се разбије прозор и да 
исече неког од студената, и ти ћеш бити крив.“ То су та размишљања 
дечија, која онда после прођу и кроз главу зрелог човека – за све си 
одговоран као декан. И одговоран си за професора који није урадио 
свој посао како треба, и одговоран си за студента који је направио 
неку глупост у граду, а сви кажу – „студент Правног факултета“. 

Одговоран си пред новинарима за све. А новинара има различитих. 
Тако да је то деканство прожето, наравно, свим овим дивним тре- 
нуцима и сатисфакцијама, али, наравно, и многим бригама које су 
често утицале на мој сан. 


Д. В.: Поред свећа што сше навели, Ви сше увели и обичај да студен- 
ти диилому примају са руком положеном на Номоканон, то јест, на 
Крмчију. Шта је био повод конституисања оваквот обичаја и можеше 
ли нам рећи зашто баш Номоканонг 


С. А.: Свега си се сетио. Повод је био тај што је мене нервирало, у 
време кад сам ја био студент, што сам диплому примио кроз шал- 
тер, од шалтерске службенице. Па сам онда полако сугерисао мојим 
колегама деканима да се то учини свечанијим, па је то Обрад, ја 
мислим, први почео да прави некакву церемонију, малу церемонију, 
од тога да се неколико пута годишње, код декана долазило и онда 
се та диплома делила. Први велики и прави искорак је направио 
Мирко Васиљевић, који је два пута годишње уредио да се диплома 
додељује, и да то буде стварно свечани чин – хор, присутни профе- 
сори, други студенти, и да се онда додељују награде из различитих 
фондација. Ти датуми су били Свети Сава и факултетска слава Кр- 
стовдан, који је такође установио мој претходник Мирко Васиље- 
вић. Те две прилике су у правом смислу речи постали мали праз- 
ници. А онда су почеле да се јављају идеје када сам ја био декан да 
би декан требало нешто ново да донесе. Па су предложили зашто ја 
сад не уведем да студенти као Американци бацају капе у ваздух, да 
факултет купи оне одежде... 


Д. В:: Трансиланше да уведе... 


С. А: Транспланте да уведемо како се деле дипломе у иностранству. 
А онда сам се ја одмах сетио како капе лете код нас приликом до- 
дељивања дипломе само на приватним факултетима. И схватио сам 
да цела та церемонија никада није легла. Био сам присутан у Аме- 
рици много пута, али, просто, чини ми се да се тај трансплант овде 
не би примио. А оно што ми имамо и што правници треба да имају, 
и што студент права стварно са собом треба да понесе је заклетва 
професији. Као што медицинари треба да положе Хипократову за- 
клетву, мени се учинило да студент права треба да стави руку, сим- 
болично, на најстарији српски правни документ, на Законоправило 
које је скоро једнако као и чувена Маспа Сапа Гфетаит у Енглеској, 
а која је фетишизирана. Она јесте изузетно важан документ, али која 
је доведена до нивоа да је то био први устав у свету. Дакако није, то 
је била једно изузетно важна повеља, која је поставила темеље будуће 

уставности. Али ће вам скоро сваки англосаксонац рећи: „Први ус- 
тав на свету је Маспа Сапа“. А ми, наши правници, многи нажалост 
и не знају да постоји Крмчија Светог Саве, која се под тим називом 
примењивала и у другим словенским крајевима – код Бугара, код 
Руса, где се и назвала Крмчија, односно, крманошка књига – књига 
по којој се треба управљати. Изворно, Номоканон, како ју је и звао 
Свети Сава. Е, од тада наши студенти, када примају диплому, донесе 
се Номоканон, са оном својом заштитном куполицом, студент на њу 
ставља руку и на крају крајева, барем један део њих осећа некакву 
врсту узбуђења. И то су ми скоро сви говорили. А право да Вам ка- 
жем да, оно како се додирујете са студентом, ја сам осетио тремор 
код многих студената у тренутку када примају ту диплому уз Номо- 
канон. Што значи да тај тренутак јесте много веће узбуђење и много 
дубље урезано у сећање сваком студенту од пуког бацања капе у ваз- 
дух. И ето, сада је срећом нови декан преузео тај обичај, и ја се надам 
да ће то остати традиција Правног факултета. 


Д. В.: Једна страна делејација која је долазила у посету Правном фа- 
кулшешу Универзишеша у Беотраду чудно је реатовала када је видела 
икону Светот Саве у декановој канцеларији и у конференцијској сали. 
Ошкуда та њихова чудна реакција и ошкуда у једној секуларној ин- 
ституцији икона, шо јест слика једно! свеца 


С. А.: Управо то је било једно питање наших колега: „Па ви сте секу- 
ларна држава. Још горе, ви сте до скора били комунистичка држава. 
Шта ће вам сад ту икона, је л ви то хоћете да парирате комунизму“ 
Ви сте сада нововерци“. Али, то је једна страна... Али ова друга стра- 
на: „Како ви можете као секуларна држава да држите иконуг“. Пошто 
сам се ја мало бавио и тим такозваним државно-црквеним правом и 
ајде да будем нескроман, био сам кум тога назива у Србији. Пошто 
ми нисмо имали ту дисциплину и нисмо знали како се зове. Неки 
су га звали црквено право, други еклезијастичко право, а ја сам се 
одлучио да преузмем немачки назив За Кетсћептесјт. У државном 
црквеном праву ствари су јасне – али и то је било плод једног другог 
правног транспланта, о коме је на крају одлучивао Европски суд за 
људска права у случају „Лауци против Италије“. Наиме, у тој једној 
италијанској школи је стајао крст, па се мајка једног ученика, студен- 
та, побунила против тог крста рекавши да је Италија секуларна др- 
жава и да не може имати крст у школи. Процес је ишао, јако је дуго 
трајао, и на крају је Европски суд за људска права, тек пред Великим 
већем, пресудио у корист Италије, која је добила тај процес. А у целој 
тој аргументацији је био врло кратак одоговор – дакле, секуларизам 
не значи потпуно одсецање државе од религије. У модерној Немач- 

кој постоји систем, они то зову кооперативна одвојеност државе и 
цркве. Постоји систем државне цркве, систем одвојености државе и 
цркве, комунистички по правилу, и систем Немачке, а који је сада 
превладао у Европи, и који се зове систем кооперативе одвојености – 
свако има своју сферу, али има тачака на којима се мора сарађивати. 
Једна од таквих тачака је верска настава у државним школама. И да 
не ширимо тему. Уз то кратко објашење да секуларизам данас значи 
нешто друго него што је значио пре двадесет година, јер је релативно 
од скора био тај развој догађаја у Немачкој. А скори је трансплант 
који смо ми преузели у нашем закону. Постоји и други разлог – Све- 
ти Сава овде није икона, он је овде као оснивач српског права. Он 
јесте оснивач српских школа, он јесте оснивач српских болница, али 
он је овде пре свега као човек који је направио најважнији документ 
српског права и као оснивач српског права. Па потом одведем наше 
странце и покажем им колико је велика Крмчија, односно, Номока- 
нон. И предлажем Вам да и то снимите за овај интревју, као што Вам 
предлажем да снимите и моју магистарску тезу, да видите како су та 
слова изгледала после онаквог начина штампања. И можда да сни- 
мимо само једну страницу из Натуага Гау, Кеџјез,, како то они раде 
симулацију суђења на београдски начин. 


Д. В.: Поменули сше увођење верске насшаве у Републици Србији, па 
какав је Ваш сшав према увођењу верске наставе у Републици Србији“ 


С. А.: Верска настава је традиција скоро свих земаља Европске уније, 
и ја смем да кажем „цивилизованог света“. Тренутно у Европи верску 
наставу немају само Словенија, што не значи да нису цивилизова- 
ни, али је то посебан разлог – екс комунистичке земље. Само у овом 
региону нема верске наставе – Словенија, Албанија, Црна Гора, Ма- 
кедонија, Косово, које није држава, али у делу Косова који припада 
Србији номинално, не одвија се верска настава. Питање је како ће се 
верска настава одржавати, јер религија је део живота сваког друштва. 
Веровали ви или не, били верник или не, ви живите са верницима и 
морате знати њихове назоре и морате знати, ако ништа друго, због 
културолошких разлога нешто о доминантној религији у својој др- 
жави. Због тога је верска настава присутна у целом свету, али и у 
Европи, па чак и у Француској. А многи кажу да нема верске наставе 
у Француској. А има је. Има је у Алзасу и Лорени. Има дакле у тим 
деловима који су били под Немачким утицајем. У овом крајње екс- 
тремно секуларном делу Француске нема, али зато Француска има у 
свакој школи плаћеног верског службеника, свештеника, који је ту за 
пружање такозване „духовне помоћи“. Дакле, за мене се не поставља 
питање да ли је потребна верска настава. Апсолутно јесте. Само је 

њу комунистички режим искључио из оних разлога који су познати. 
Дакле, одсецање религије, религија је опијум за масе – то је она чу- 
вена реченица, класика Марксизма. И не треба људи да се залуђују. 
Међутим, религија је много више од тога. Религија је пре свега један 
културолошки феномен, који се мора спознати на прави начин. А за 
оне људе који верују, не дозволити им да добијају квалификовано 
знање о ономе у шта верују, већ да им то знање преносе неуки роди- 
тељи који су расли у комунизму, који су можда и били верници, али 
су ту веру свели на славску трпезу, Божић и Ускрс, а притом не би 
знали ни да вам изговоре једну молитву, није начин на који држава 
треба да одговори ономе броју људи који јесу верујући. Свака ста- 
тистика Југославије је показивала то. Док је била велика Југославија, 
док нису избацили тачку питања верско опредељење. Откад имамо 
Србију, у свим овим нашим статистичким годишњацима, анкетама, 
односно, пописима становништва, 90% људи су верници. 90%, 85% 
се изјашњавају као православни верници. Ја сад користим аргументе 
професора Герхарда Роберса (Сбетага Кобретз), исто нашег великог 
пријатеља са Универзитета у Триру, он каже овако и тако брани вер- 
ску наставу у Европи. А наравно да има и у Европи следбеника се- 
куларизма, али он каже: „Ви ускраћујете 85% људи који су Гах рауег5, 
који су порески обвезници, ускраћујете их да добију адекватно 06- 
разовање. То не значи никакво залуђивање. То значи само добро по- 
стављена верска настава“. А проблем је како поставити верску наста- 
ву. А није да ли она треба да постоји. Несумњиво је да треба. И ако 
постоји у толиким европским земљама, и практично у целој Еврпској 
унији, онда је сасвим јасно да је једино питање како она треба да из- 
гледа, и у том делу ми имамо још посла, и ту још нисмо... Ја лично 
нисам задовољан како је то уређено, али иде у добром правцу. 


Д. В.: И за сам крај, верујем једно посебно драто пишање и посебно 
арала успомена. У децембру месецу Ваше колеје из насшавно-научнот 
колектива, али и бројни, што садашњи, што Ваши бивши студенти 
приредили су Вам велико изненађење на Вашем последњем предавању 
из предмета Упоредна правна традиција. Шта Вам је тло поклоње- 
но на шом последњем часу из Упоредне правне традиције и какве сте 
утиске понели са 1101 часа 


С. А: Хах, знате шта је био главни утисак – како задржати сузе: 
Прво, невероватно да нико није провалио. То је заиста било фас- 
цинантно. Баш никакав, ни најмањи абер до мене није стигао. И 
нисам био нимало сетан, али просто, јесте последње предавање у 
том амфитеатру, међутим, неко ми је дошао, и како ја то обично 
радим, чак сам мало и окаснио, и сад улазим у амфитеатар и видим 

– пун амфитеатар и студената из генерације која је ту, редовна, и 
студената из претходних генерација, и моје колеге, и Воју за кате- 
дром, и аплауз који траје и не престаје... Не знам човека коме не би 
заиграло у том тренутку све, од мишића до грла и срца. И, наравно, 
знате, требало се суздржати, да не крену сузе. То је тренутак крајње 
емотиван. А онда тамо видим неке поклоне, реко': „Људи, маните 
ме поклона, ово је највећи поклон што сте ви овде“. Али ти поклони 
су били стварно невероватни. Само ћу један поменути, а то је руч- 
ни рад мојих студената, од шперплоче направљена гиљотина, која 
је требало да симболише мој назив који ме прати цео мој пут кроз 
факултет – „џелат са осмехом“. Наравно да је тада био општи урне- 
бес када сам ја подигао канапић и пустио оно мало сечиво да пад- 
не. И све друго је нешто што ће остати. Али је сам чин оно што ће 
остати до незаборава. Ове ствари ће физички остати, та гиљотина 
је ствар коју сам оставио у аманет мојим члановима породице да то 
има да се чува као породични сувенир, а све друго остаје у човеку 
и носи се са собом апсолутно до краја живота. То је дан који се не 
заборавља. 


Д. В:: И за сам крај, сшара је изрека да онај ко познаје исшорију 
може да предвиди будућност, стота, као професор правне историје 
рецише нам каква је шо будућносиш Правног факулшеша Универзи- 
тета у Беотрадуг 


С. А.: Сто пута сам се питао у каквом ће свету да расту моја деца, а 
сада већ моји унуци. И то рађа велику забринутост. Јер, знате, почећу 
од Обрада и нећу дуго. Обрад је говорио стално, каже: „Ова историја 
је чудо, у последњих сто година иде темпом зетрте ассејетапао“, као у 
музици – темпом сталног убрзавања. И онда помислим, заиста, кад 
је Београд... И баш сад ових дана ми се то враћало у сећање, пого- 
тову у време короне. И у време кад сам поново писао о овоме, па 
сам се питао да ли је могуће да је пре само четрдесет и неколико го- 
дина било немогуће да на компјутеру променим тастатуру и куцам 
грчки текст. Пре ето, само сто и двадесет година, или мало више од 
тога, сто тридесет или четрдесет, моји професори које сам наследио 
су писали књиге под свећама. Све оно што ми читамо, дела наших 
великана, писано је под свећом. Није било струје, није било сијалице. 
Први пут је прва сијалица засијала у Београду у кафани негде ваљда 
1880. године. А није дошла у домове све негде до после Првог свет- 
ског рата. У Америци је негде тамо двадесетих година прошлог века 
једва половина домаћинстава била осветљена струјом електричном, 
у Америци! Зато Вам кажем, ми смо у једном таквом брзом темпу 
и убрзању да тешко можете прогнозирати шта ће даље бити. Знате 

шта је било револуција у животу мога оца – када је проговорила ку- 
тија, када је радио почео да говори. И ја сам растао уз радио апарат. 
Први ТВ сам видео у излогу радње у улици у којој станујем – у Кнез 
Михајловој – телевизор и камера која вас снима. И сад ви видите, ви 
се мрдате, а тамо се нешто мрда и знате да је то телевизор. Први те- 
левизор моја породица је купила кад сам ја имао дванаест-тринаест 
година. И то је за мене била револуција. За моју децу, за генерацију 
мог сина и ћерке је то већ био компјутер, али то је био Мајнер. То су 
биле оне прве игрице, а ја сам већ почео да користим компјутер за 
куцање, за писање текстова. И за мене је то био домет свих времена 
– у'ога ртосезгто, тако се то звало. А сад за унука мога, то више није 
компјутер, он зна све о компјутеру – сада су то друштвене мреже. А 
како ће се то даље развијати... Јер живот је очигледно условљен тех- 
нологијом, и тај техонолошки развој, а причали смо о оном леду ио 
ледарама. Па замислите ви живот без фрижидера. Замислите колико 
смо ми зависни од тих цивилизацијских техничких тековина. Мало 
нешто од тога смо видели у време короне. А замислите још само да у 
време короне нисмо имали струју. Па пола људи би извршило само- 
убиство. Колико смо зависни сада од друштвених мрежа. И новине 
се мање читају. Књигаг Видим по студентима. Све мање се чита. Па 
се онда питамо зашто је култура говора таква. Зато што се сад кул- 
тура говора формира једним сведеним речеником. Формира се кроз 
скраћенице. Формира се кроз смајлије и емотиконе. 


Д. В.: Повратак на хијеротлифе. 


С. А.: Тако је! Браво! Своди се на то да ће са неколико хиљада знако- 
ва људи можда комуницирати у будућности. О таквој будућности ја 
не смем да размишљам. 


Д. В.: Хвала Вам, професоре, на издвојеном времену. Заиста нам је 
била част. 


С. А.: Хвала теби. Ја сам пресрећан. Учинио си ми, знаш шта... Нешто 
што ретко ко добије. Ово је шта си ти урадио нечувено. 

